“Ergadii aamusnayd.” W/Q: Bile Cabdi Maxamed | Laashin iyo Hal-abuur\n“Ergadii aamusnayd.” W/Q: Bile Cabdi Maxamed\nAmminku is rogrogi ogaa, Dunidu waa geeddi aan joogsi lahayn oo rafaad iyo raaxo, xasuus iyo xanuun, guul iyo guuldarro, geeri iyo nolol midba habeen ku gaaf wareegaysa. Subax ba weji iyo waayo cusub ayay la waabariisataa. Halkaan markaan marayay ayaa tallaab rogi waayay sidii Aar gammuun wadnaha lagu gooyay. Waxaan gartay in ay jirto awood i celinaysa oo doonaysa inaan la hadlo. Waxaan aqoonsaday dhismahaan qarraabka noqday in uu yahay jannadii cagaarnayd oo ay ka soo bixi jireen dhawaqyada macaan ee nolosha milaxa iyo muunadda ku lari jiray (Golihii Murtida iyo Madaddaaladda).\nHoygaan: Abwaannadii, Fannaaniintii, Jilayaashii, muyuusiglaydii iyo dhammaan dadkii ku noolaa waxay ahaayeen dad la falgalay ruuxda san-ku neeflaha koonka saaran. Waxay ahaayeen dad naxariis, jacayl, kalgacayl, damqasho, waddaniyad, aqoon, dhimrin iyo dhixirwanaag inta-ba Ilaahay qalbiyadooda buux dhaafiyay. Dad iyo duunya ba waxay ahaayeen rag af fahmaya oo u hadla la na hadla ka na hadla dhib iyo dheef waxay ku nool yihiin. Annagu haddaan nahay Geela — meesinada Soomaalidu dhaqato kan ugu milgaha iyo manfaca badan. Hal-doorradaas codadkooda quruxda badan iyo murtidooda qaayaha weyni waxay ahayd mid aan ku laab qabaawsanno annagoo dhex mushaaxayna kaymaha doogga iyo ugbaadka leh ee dalkeenna. Ma jirin hees ama gabay ay sameeyaan oo uu san ku jirin magaceenna ama marxaladeenna nololeed. Markaan sidaa u jalleeco dhismahaan taariikhda weyn waxaa dhegtayda ku soo dhacaya nin aad u cod macaan oo aad mooddo inuu ii gacan haatinayo oo ku heesaya:\nSida jaawa geeloo\nJeel iyo harraad helay\njaarkaa ku toosoo\nkaa jiifi waayoo\nMa waxaad isoo jirin\nmarkaan iilka jiifsado\nee jahada lay dhigo.\nMarkaasaa meel aan joogo garan waayaa xasuus baan la ilmeeyaa. Dhanka kale fiiri baan is iraahdaa, mise waxaa i dhufsada cod kii hore ka sii luuq macaan oo ku haasaawaya:\nSida ayra geeloo\nOomane ku raagtoo\nHara illanka jooggiyo\nLa aroori waayaan\nUurkaa ku tabayee.\nSaa hada na waan sii beercaddaaday meel aan u dhaqaaqo ayaan garan waayay, xasuustaa dhimbilo dab ah igu noqotay waxaan hada na gucday, Gabaygii Cabdi Galayax (AUN):\nGeelii dir showrood ahaa degelka loo qaadye\nDugaag iyo finbaa kala jabsaday dalawadiisiiye\nXaggeebaa dareen kaga jiraa dunida waa yaabe.\nMar kale-na wuxuu yiri:\nCaanaha qiyaas laga lisiyo qoran karuurkeeda\nAyuunbaa quraac iyo cashaba lagu qaboobaaye\nQandha iyo kulayl laguma oga qabata meel baase\nQabsinkiyo calooshoo dhanbay qaras u diidaane\nInkastoo qasnado looga furo qadana loo yeelo\nMagaalada ma qaayibo ninkay qaawo korisaaye\nQaxwe kulul qudaar iyo bariis qamadi laysiiyo\nQaddac subaga weel lagu daroo qiiqu ololaayo\nQalbiga waxawga sii roon inaan dhay qur-quriyaaye\nKol haddaan malkuhu ii qotomin qulubtay laabtiiye\nQisa nimaan lahayn baan ogayn qiimahay tahaye.\nTiyaatarkii qaranka Soomaaliyeed ee beri ahaan jirey, ubucda iyo laf-dhabarka hanuunintii bulshada Soomaaliyeed, iyo tiirkii asaa-siga ahaa ee dowladnimada lagu naas-nuujij jirey, ma mudnayn in sidaan looga abaal dhoco. Ma mudnayn inuu noqdo, qashin qub. Ma na mudnayn inuu ahaado meel ariga, geela, iyo bisaduhu harsadaan.” Qarankii Soomaaliyeed inuu dumay waxaa kuu caddeynayaa, meelihii oollimaadka dhaqanka iyo suugaanta dhuuxa u ahayd ayaa sidaan u e kaatey, ee halkee ku jiraan, meelihii kale ee iya-na muhiimadda u lahaa bulshada Soomaaliyeed sida Garoonkii ciyaaraha ee Muqdisho, (Muqdisho Istaadiyam). La ye:\n“Wixi daata dabadooda waa lagu dadaalaa’e”\nWaa inaan si guud iyo si gaar ah-ba uga qayb qaadannaa Dhisitaanka iyo nadiifinta golihii ubaxa iyo abwaannada Soomaaliyeed. Run ahaantii markii aad dareen fog ku daawat, hareeraha golihii fanka iyo fooxsiga, jirkaagu waa dubaaxinayaa. Waa halkii abwaanku ka lahaa:\nGablan talo adduunyoy maxaad galabba heer joogtey!!\nQaalintaa geel ee ugubka ah waxay tiri: Aawayeen ninkii sidaa noogu heesayay ee jacaylka uu u hayo gabadha uu tebay ku lammaaniyay aqoonta iyo kalgacalka uu ii qabo. Wuxuu ku xanuunsan yahay Xamar cid warka haysa malahan, hadday awooddayda ahaan lahayd xariir baan u gogli lahaa laakin wax ba ugu ma aallo, anigu ba waan dayacanahay waa anigaa derbiyada magaalada dhex wareegaya.” Fankii qiimaha lahaa ma sidaa ayuu ku galbaday mise toloow maalin kale ayuu soo laaban doonaa oo laga hirqan doonaa? Waxaan maqlay in Abwaan da’yar oo Ehlu suugaan ah haatan madax looga dhigay soo cellinta noloshaa duugoowday tolow ma noqon doonaa halyeey lagu diirsado oo dib u soo fufiya fankiyo suugaantii boorku qariyay?” Kuwa maalmahaan fankii joogga ka riday tolow ma ka qaban doonaa oo fanka ma u hiilli doonaa?’ Aniga ayaa ku caawinaya hal mar ma naga aamusin doonaa yar-yarka fanka qaylada iyo is qurxinta mooday? Waxaan maqli jiray fannaan hore oo la oran jiray Maxamad Cabdi Wahaab ayaa yiri: Waxaa jira fannaan fanka ka faa’iida (hanti ka sameeya) iyo fannaan fanku ka faa’iido (hormariya). Kuwa hadda soo baxay hal iyo la ba ma’ahane inta kale waa dhaqaalo iyo dhuuni raadis fankeennii ka dhigay suuq madoow.\nHowraar horaa tiri:\n“Fanku waa nolol, noloshu na waa uun nolol, laakiin fanka noloshu waxaa inaad ku noolaato nolol fan la jiro.”\nW/Q: Bile Cabdi Maxamed. “DAREEN HADAL.”


kullanka Iran iyo reer Galbeed ka - BBC Somali\nImage caption Wasiirka arrimaha dibadda ee Iiran oo ka hadlaya kullanka ay reer galbeedka la leeyihiin\nBritain iyo Mareykanka ayaa sheegaya inuu weli jiro farqi weyn oo u dhexeeya Iran iyo lixda dowlad ee ugu awoodda badan caalamka si ay isugu deyaan inay heshiis buuxa ka gaaraan sidii loo xaddidi lahaa barnaamijka Nuclear-ka Iran.\nWada xaajood yada ayaa la filaayaa inay sii socdaan illaa dabayaaqada isbuucan oo ah xilliga kama dambeysta ee heshiiska.\nGuddiga arrimaha dibadda ee barlamaanka Britain ayaa sheegaya in Madaxweynaha Iraan Xasan Ruuxaani loo aamino sida qof ay ka go’an tahay heshiiska, loona eego ficilladiisa oo aan la fiirinin hadalkiisa.\nXoghayaha arrimaha dibadda ee Mareykanka, John Kerry iyo wasiirada arrimaha dibadda ee ku kulmaya magaalada Vienna ayaa dadaalkooda waxa uu yahay in illaa dhammaadka isbuucan ay gaaraan heshiis xilli dheer lagu xaddidayo barnaamijka Nuclear-ka Iraan. Balse kullankii ugu horeeyay waxa uu dhammaaday iyadoo aan waxba la isku afgaran.\nHeshiiska hadda shaqeynayo ayaa lagu wadaa inuu dhammaado Axadda soo socota. Xoghayaha arrimaha dibadda ee Britain, William Hague, ayaa sheegay inay weli jirto kala fogaan weyn, taas oo horey uu u sheegay dhigiisa dalka Faransiiska Laurent Fabius.\nWasiirrada Iraan oo kulmay waxayna sheegeen in aysan cadeyn in kala aragti duwanaanta la isaga soo dhowaan karo, iyadoo dhinacyada ay riixayaan sii socoshaha wada xaajoodka.\nHaddii xilliga kama dambeysta ee heshiiska hadda uu dhammaaday iyadoo aan heshiis kale la gaarin waxay soo dedejin kartaa cunna qabateyn kale oo la saaro Iiraan, balse mid taa la mid ah waxaa suurta gal ah in la ballaariyo heshiiska hadda shaqeynaya.\nGuddiga arrimaha dibadda ee barlamaanka Britain ayaa soo saaray warbixin ay uga codsanaayaan dowladda Britain inay Xasan Ruuxaani ay eegto oo ay aaminto ficiladdiisa haddii uu yahay qof doonaya heshiis ama inuu yahay qof raba in cunna qabateynta laga qaado.\nXildhibaanada ayaa aad uga dooday inuu jiray qorshe cad oo lagu soo doortay Ruuxaani iyo inuu jiro maamul hoose.\nBalse waxa ay ku soo afjareen dooddooda in aarinta ay tahay dhaqankiisa balse aan la eegin ereyada uu ku hadlaayo.


Senatarada Jamhuuriga Oo Ka Muquurtay Barnaamij Su’aalo Lagu Weydiinayay Iyo Dacwadda Trump Oo Weli Wareegay - #1Araweelo News Network\nWashington(ANN)-Senatarada Xisbiga Jamhuuriga, ayaa ka muquurtay Barnaamij la doonayay in wax lagaga weydiiyo wixii ka dhacay Capitol 6 Jan 2021. Kaddib markii ay dhismahaa qabsadeen taageerayaal si weyn u abaabulan oo lagu tilmaamay cannaasiirta Trump.\nJacob Paul Tapper oo ah suxufi Maraykan ah, ayaa ah hoggaamiyaha Baroosinka Washington ee CNN, wuxuu sheegay in barnaamijka arrimaha bulshada ee subaxnimada Axada oo lagu magcaabo midnimada qaranka ku casuuminay Senator kasta oo xisbiga Jamhuuriga ah si uu ugu soo biiro subaxnimada.\nBalse Jake Tapper ayaa u sheegay barnaamijka midnimo qaran (State of Union) in daawadayaasha subaxnimadii Axada mid kasta oo ka mid ah uu diiday ama uu ku fashilmay inuu ka jawaabo.\nWuxuu sheegay taas bedelkeeda ay waajihi lahaayeen su’aalo adag oo ku saabsan rabshadihii dhimashada sababay ee todobaadkii la soo dhaafay ka dhacay Xarunta Baarlamaanka ee Maraykanka.\nJake Tapper ayaa sheegay in Senaterada Jamhuurigu ay doorteen inay ku dhuuntaan aamusnaan ama wuxuu ku tilmaamay hubka raaxada leh ee warbaahinta muxaafidka ah, wuxuuna tusaale usoo qaatay Sen. Lindsey O. Graham oo uu sheegay inuu doortay hubka raaxada leh, isagoo gabaad ka dhiganaya goobta nabdoon ee warbaahinta Fox Business.\nDhinaca kale, Lindsey Graham waxay weydiisatay Chuck Schumer, oo ah hoggaamiyaha aqlabiyadda Aqalka Senate-ka, inuu diido dacwad-ku-qaadista Trump ee loo bixiyay magaca bogsiinta qaran.\nGraham, oo saaxiib dhow la ahaa Trump, ayaa si kooban u jebiyay madaxweynaha ka dib kacdoonkii 6-dii Jan, laakiin waxa la sheegayaa in in wixii markaa ka danbeeyay uu ku soo laabtay inuu difaaco Trump.\nWaraaqda uu u qoray Schumer, Graham wuxuu ku dooday in haddii dacwadda aan la baabi’in ay dib u dhigi doonnaan waqti aan la cayimin, haddii aannayba weligood ahayn.\nSen. Lindsey Graham ayaa ka codsaday Sen. Chuck Schumer warqad uu Axadii u diray in loo qabto cod Senate-ka ah oo diidaya dacwada xil ka qaadista madaxweyne Donald Trump.\n“Guurtida waa inay u coddeeyaan inay diidaan qodobka xil ka qaadista marka laga helo Senate-ka,” sidaa waxa yidhi, Graham, oo ka tirsan xisbiga Jamhuuriga ee South Carolina, isagoo qoraal warqad ah ku sheegay sidaa. “Waxaan dib u dhigi doonnaa waqti aan la cayimin, haddii kale waligeed, bogsiinta qarankan weyn haddii aan si kale yeelno.”ayuu yidhi.\nDacwada Trump, ayaa laga yaabaa in aan loo gudbin aqalka Sanetka oo la filayo in maalinta beri ee salaasada loo gudbiyo, balse waxa la filaaya in arrinta dib loo dhigayo inta ay dhammaanay munaasibada xil wareejinta ee caleema saarka Joe Biden ee Arbaca 20 Jan 2021.


Xukuumadda Somaliland oo si adag uga hadashay warar sheegaya in Hay’adaha ku sugan Hargeysa u wareegayaan Muqdisho | Salaan Media\nHome Wararka Xukuumadda Somaliland oo si adag uga hadashay warar sheegaya in Hay’adaha ku...\nXukuumadda Somaliland oo si adag uga hadashay warar sheegaya in Hay’adaha ku sugan Hargeysa u wareegayaan Muqdisho\nHargeysa(SM):- Wasiirka Wasaaradda Qorshaynta iyo Wasiir Ku-xigeenka Wasaaradda Arrimaha dibedda Somaliland, ayaa si isku mid ah u beeniyey warar sheegaya inay Hay’adaha Qaramada Midoobay ee Hargeysa ku sugani dhaqso uga guuri doonaan, isla markaana u wareegi doonaan magaalada Muqdisho ee Caasimada Soomaaliya.\n“Shalay waxa Somaliland yimi oo innoo yimi Wefti ballaadhan oo ka kooban saddon xubnood, kana socda Qaramada Midoobay. Weftigaa waannu kulannay aniga, waxaanay Weftigaasi yidhaahdeen waxaannu u soconnaa oo ay ujeeddadayadu tahay xog-waraysi iyo xog-urursi ku saabsan wax ka beddel lagu samaynayo Xafiiskii la odhan jiray UNPOS ee siyaasadda u qaabbilsanaa Soomaaliya ee Mahiga madaxda ka ahaan jiray, oo markii hore-na xaruntiisu ahayd Nairobi markii dambe-na loo beddelay Xamar.” Sidaa waxa yiri Wasiirka Wasaaradda Qorshaynta Somaliland Dr. Sacad Cali Shire oo maanta qaar ka mida Warbaahinta ugu warramay Hargeysa.\nWaxaanu Wasiir Sacad intaa ku sii laray oo yiri; “Markaa, waxay yidhaahdeen; ‘Maaddaama oo duruuftii ka taagnayd Xamar iyo Koonfur ay wax iska beddeleen, xilkii marka hore loo aasaasay Xafiiska UNPOS uu dhammaaday’. Waayo? Xilkiisu wuxu ahaa nabadayn iyo xilliga kala-guurka Soomaaliya maarayntiisa. Maaddaama oo ay taasi dhammaatay waxa la samaynayaa immika oo lagu beddelayaa Hay’ad kale oo kaa ka sal-ballaadhan, oo waxa la doonayaa in adeegyada Hay’adaha Jimciyadda Quruumaha ka dhaxaysa ee wixii Soomaaliya la odhan jiray oo dhan meel keliya la isugu keeno maamulkooda.”\n“Markaa, Xafiis xarun ah bay ka furanayaan Xamar sidaan hadalkooda ka fahmay, Xafiis kalena Hargeysa ayey ka furanayaan oo ka immika jira ka miisaan culus. Markaan, wax ka weydiiyey saamaaynta uu Somaliland ku yeelan karo is-beddelkaas iyo qaab-dhismeedkaas cusubi hadday tahay tirada Deeqda ama habka iyo hannaanka loo soo mari doono waxaan runtii hadalkooda ka fahmay oo uu ahaa; ‘Waxba iska beddeli maayaan, isbeddelkan loogama jeedo in wax wanaagsanaa wax laga dhimo’. Markaa, wax saamayn ah oo uu innagu yeelanayo oo innagu lid ah oo hadalkoodii iiga soo baxay ma jiro.” ayuu yiri Wasiirka Qorshaynta Somaliland.\nWasiirka Qorshaynta Somaliland Dr. Sacad Cali Shire waxa uu sheegay inaanay jirin illaa hadda wax hay’adaha Somaliland ku sugan ee kuwa Qaramada Midoobay iyo kuwa kale ee caalamiga ah mid keliya oo ka mid ah oo Wasaarad ahaan soo gaadhsiisay inay Somaliland ka baxayso ama ay dhimayso shaqaaleheeda iyo mashaariicda ay ka fuliso toona.\nGeesta kale, Wasiir Ku-xigeenka Wasaaradda arrimaha dibedda iyo Iskaashiga caalamig ah ee Somaliland Mawliid Maxamed Ibraahin ahna Ku-simaha Wasiirka oo maanta shir jaraa’id ku qabtay xafiiskiisa magaalada Hargeysa, ayaa isaguna arrintaa Hay’adaha iyo Weftiga Qaramada Midoobay ee Hargeysa yimi markii labaad maanta ka hadlay, waxaanu yiri; “Runtii ma jirto Xafiisyo ay (UN-tu) Qaramada Midoobay leedahay oo Somaliland ka guuraya oo Muqdisho degayaa. Runtii Waftigaasi yimidna waannu ka wadahadalnay in si siman oo laba dawladood ah ay noola shaqeeyan Somaliland iyo Soomaaliya, oo wixii xidhiidh ah aannu sidaasi ugu wada-shaqayno, fikirkaasina way nala qaateen, waxaanannu u sheegnay in aannan oggolanaynin in Soomaaliya Xafiis laga furo Somaliland aan laga furin. Markaa arrimahas waannu u caddeynay, Madaxweynaha Somaliland-na hore ayuu ugu caddeyey.”\nWasiir ku-xigeenka oo hadalkiisa sii wataa waxa uu yiri; “Xafiiska Qaramada Midoobay ee la yidhado UNPOS Somaliland iyo Soomaaliya-na wuu ku yaallay, Waxaanay Weftigu noo sheegeen in marka Bisha June ay gaadho, Xafiiskaasi la baabbi’in doono, oo mid kale oo cusub la furi doono oo loo bixiyo magac kale. Xafiiskaasi wax uu noqon doonaa mid si dhaw dawladaha caalamka ula shaqayn doona.”\n“Runtii Weftigaasi waxaannu kala hadalnay oo ay noo sheegeen in Xafiiskaasi uu noqon doono mid ka sarreeya ka immika, oo ka awood badnaan doona oo xidhiidh badan la sameyn doona dawladaha. Markaa, waxay naga codsadeen in aannu wixii talo ah ku soo biirinno iyaga, waxaanay Weftigaasi la kulmeen afar Wasaaradood, gelinkii danbe ee shalay-na waxay la kulmeen Hay’adaha iyo Ururrada aan dawliga ahayn, waxaanay kala hadlayen hawlaha ay qabtaan.” Sidaa ayuu yiri Wasiir Ku-xigeenka arrimaha dibedda Somaliland Mawliid Maxamed Ibraahin.


Man United oo £35milyan ku dalbatay beddelka Paul Pogba, miyuu ka tegayaa Kooxda? | Ciyaaro Online\nHome - CIYAARAHA CAALAMKA - Man United oo £35milyan ku dalbatay beddelka Paul Pogba, miyuu ka tegayaa Kooxda?\nMan United oo £35milyan ku dalbatay beddelka Paul Pogba, miyuu ka tegayaa Kooxda?\nManchester United ayaa shaacisay in ay dooneyso soo qaadashada laacibka Michael Seri – iyadoo uu weli taaganyahay muranka Mustaqbalka Paul Pogba.\nUnited ayaa laga warqabaa in ay xiriir la sameysay khadka dhexe laacibka uga ciyaara kooxda Nice ee Seri toddobaadkan, waxayna usoo jeediyeen in uu beddelo Pogba oo aan xagaaga dambe joogi doonin Old Trafford keddib 2 sano oo uu kooxda Man Utd la shaqeynayay.\nPogba ayaa laba mar laga saaray safka United iyadoo macallin Jose Mourinho uu beddel ku saaray 2 ka mid ah Afartii kulan ee ugu damneysayna– waxaana la sheegayaa in bandhigga laacibkan uu aad u liito marka la fiiriyo Sanadkii hore.\nXiriirka Mourinho iyo xiddigga Pogba wuu sii xumaanayay tan iyo markaas, waxaana laacibka ugu qaalisan United ee ku fadhiya £89milyan uu kooxda ka dhaqaaqi doono, maaddaama uu waayay Kalsoonida macallinka.\nReal Madrid iyo kooxo kale ayaa durba billaabay in ay laacibka si hoose ula sheekeystaan, waana suuragal in ay qaataan, iyadoo United ay dhankeeda u weecatay laacibka Seri ee dalka Ivory Coast, kaasoo noqon doona beddelka laacibka dalka Faransiiska kasoo jeeda.


"Waa Qalbi-Jab Weyn.." - Patrice Evra Oo Magacaabay Tababaraha Uusan Wali Ilaawin In Man United Magacaabi Wayday - GOOL24.NET\n“Waa Qalbi-Jab Weyn..” – Patrice Evra Oo Magacaabay Tababaraha Uusan Wali Ilaawin In Man United Magacaabi Wayday\nHalyeeyga kooxda Manchester United ee Patrice Evra ayaa shaaca ka qaaday sida uu uga niyad jabsan yahay in macalinka kooxdaas loo magacaabi waayay tababaraha Talyaaniga ah ee Antonio Conte oo haatan Tottenham layliya.\nConte ayaa la xasuustaa inuu bilawgii xilli ciyaareedkii dhammaaday in mudo ah sugayay shaqada Manchester United isaga oo doonayay inuu ka dhaxlo Ole Gunnar Solskjaer.\nMaamulka Manchester ayaa doortay inay magacaabaan tababare kumeel-gaadh ah iyagoo u dhiibay Ralf Rangnick halka Conte uu ku biiray Tottenham oo uu ka caawiyay inay xilli ciyaareedka dambe Champions League usoo baxdo.\nEvra ayaa haatan sheegay inuu si buuxda u taageerayo tababaraha cusub ee Erik Ten Hag balse qirtay sida uu wali uga niyad jabsan yahay fursada la lumiyay ee Conte oo uu qabo inuu wax badan ka qaban lahaa Old Trafford.\nPatrice oo la hadlay wargeyska The Mirror ayaa yidhi “Qalbigayga ayay dhaawacaysaa sababtoo ah waxaan filayaa in Conte, Klopp iyo Guardiola yihiin tababarayaasha ugu fiican dunida haatan anaguna waxaanu ku haysan karaynay Manchester United”.\n“Balse dadka qaar kooxda jooga ayaa yidhi ‘Maaha mid qaabkeena u ciyaara, maaha waxa aanu raadinayno’. Sidaas darteed haatan aynu aragno waxaynu haysanaa Ten Hag, aynu aragno waxa uu samaynayo, waxa uu haystaa taageeradayda”.\n“Waad arki kartaa Tottenham, wuxuu ka caawiyay inay Champions League usoo baxaan. Taasi waa sababta ay ii dhaawacayso, maaha sababtoo ah inay tahay Tottenham, waan jeclahay koox kasta balse waa sababtoo ah in Conte uu (Manchester) wax ka qaban karayay”.


Tuesday July 04, 2017 - 20:34:15 in Articles by Super Admin\nDawladda Itoobiya ayaa ku wareejinaysa Raiisul Wasaare Xasan Cali Khayre Maxaabiis Soomaali ah oo tiradoodu gaarayso 120 Maxbuus, kuwaas oo ku xirnaa Xabsiyo ku yaala Dalkeeda, loona haystay Dambiyo ay ka mid yihiin Aragixisanimo.\nHornafrik ayaa dabagal ku samaysay Maxaabiistaasi la qorshaynayo in lagu soo celiyo Muqdisho oo ay Dawladda Somalia sheegatay inay iyadu Xabsiyadda ka sii daysay. Waxaana Dabagalkaasi ay Hornafrik ku ogaatay in Maxaabiistan ay yihiin kuwo ay Xukumeen Maxkamadaha Itoobiya oo si sharci ah ku dhamaystay Xabsiyadooda. Waxaana ka mid ah :-\nWariye Maxamad Aways Muudeey-Boqorka Bartamaha oo horay loogu xukumay 6 Sanno oo Xabsi ah, Cismaan Xasan Qudus oo 5 Sanno ku xukunaa, Maxamad Cali Maxamad Dhagawayne-8 Sanno, Maxamad Axmad Shire-8 Sanno, Maxamad Joon-8 Sanno, Maxamad Axmad Shire Carabka-8 Sanno, iyo kuwo kale oo loo haystay inay si sharci darro ah ku soo galeen Itoobiya iyo inay Tahriibayeen oo aan la xukumin maadaama aysan Dambiyo culus galin.\nMaxaabiistan aan Magacyadooda helnay waxaa loo haystay Qarax ka dhacay Gudaha Addis Ababa, Waxayna u badnaayeen kuwo aan lug ku lahayn Qaraxaasi oo ay Itoobiya u xirtay Tuhun, kadibna Xukuno isaga riday si ay ugu muujiso Shacabkeeda inaysan baxsan kuwii Qaraxa sameeyay. Waxaana ka mida Dadka loo xiray isla kiiskan Maxamad Ibraahim Siidoow oo ku xukuman 9 Sanno, isla markaana ahaa Darawal ka tirsanaa Safaaradda Somalia ee Itoobiya, iyadoona Diblomaasigan aan la hubin inuu ku jiro Dadka la sii daynayo, maadama ay wali Itoobiyaanku ku doodayaan inuusan dhamaysan Xabsigiisa.\nMaxaabiistan lagu wareejinayo Raiisul Wasaare Khayre ayaa waxaa ku jira kuwo 1 Sanno ka hor dhamaystay Xabsiga oo sugayay Musaafurin, Laakiin ay Safaaradda ay Soomaaliya codsatay in dib loogu dhigo Arrintooda Musaafurinta Maadaama waqtiga ay Xukunka dhamaysteen ay Somalia galaysay Xilli kala guur ah.\nItoobiya ayaa marka ay Maxaabiista Soomaalida ah dhamaystaan Xukunkooda waxay caadiyan u musaafurisaa Dalkooda, iyadoona aysan jirin cid kula xisaabtanta in Muwaadin Soomaali ah ay iska xirato, ku riddo Xukun Maxkamadeed, kadibna soo Musaafuriso.\nka sakoow Maxaabiistan la daynayo waxaa wali ku jira Xabsiyadda Itoobiya Maxaabiis Soomaali ah oo uu ka mid yahay Wariye Sadiiq oo ka tirsanaa BBC-da Qaybteeda Focus on Africa oo isna 20 Sanno ku jira Xabsiyadda Itoobiya, isla markaana loo diiday inay xitaa booqdaan Eheladiisa iyo Laanqayrta Cas.\nNidaamka Xabsiyadda Itoobiya ayaa dhigaya in Maxbuuska Sannad kasta ay Xabsigiisa ka go’do 4 Billood, taasoo ka dhigaysa in Maxbuuska ku xukuman 5 Sanno ay ka go’ayso 1 Sanno iyo 8 Bilood. iyadoona Xukunka Maxbuuska looga billaabo Maalinta la soo xiro.\nRaiisul Wasaare Xasan Cali Khayre oo hadda ku sugan Addis Ababa ayaa ku soo qoray Twitter-kiisa inuu Dalka dib ugu soo celinayo 120 Maxaabiis ah oo ay ku soo daayeen Heshiis dhex maray Itoobiya iyo Somalia. Mana uusan bixin faah faahin intaas ka badan Raiisul Wasaaruhu. Hase yeeshee Hornafrik waxay ogaatay in Maxaabiistan ayba ahaayeen kuwo Xukun dhamaystay oo sugayay oo kaliya in Dalkooda dib loogu celiyo.\nItoobiya waxay horay Xabsiyadda Dalkeeda uga sii daysay Axmad Madoobe oo hadda ah Madaxwaynaha Jubba Land, kadib markii isagoo xiran loo doortay Xildhibaan ka tirsan Baarlamaanka Somalia, Waxay sidoo kale soo daysay Ibraahim Naaleeyo oo ka mid ah Saraakiisha Alshabaab, markii la soo daayayna Kooxdiisa dib ula midoobay. iyo Shaqsiyaad kale oo u badan Shacab ay iska xiratay.


Doorashada Maraykanka oo lagu wado in maanta loo dareero. – Radio Alfurqaan | Xarunta Wararka Sugan\nOn Nov 8, 2016 282 0\nWaxaa maanta oo Talaado ah gobollada dalka Maraykanka ka bilaaban doona cod bixinta ay sameynayaan dadka Maraykanka ah si ay u doortaan qofka maamulaya Aqalka looga taliyo shacabka Maraykanka afarta sano ee soo socota.\nGobollada kala duwan ee dalka Maraykanka ayaa lagu wadaa in doorashadu si buuxda uga dhacdo, waxaaana Ameerikaanku isku diyaarinayaan iney ukala codeeyaan Afar musharax oo ay ugu muuqdaan musharaxa Jamhuuriga Donald J Trump iyo haweeyneyd Hellery Clinton.\nSahdaalin ay sameynayaan Warbaahinta Maraykanka ayaa lagu sheegay in haweeneyda Hellery Clinton ay ka horeyso Donald Trump, islamarkaana ay macquul tahay in iyadu ku guuleysato madxtinimada wadankaas.\nDonald Trump ayaa mar dhawaan la waydiiyay inuu aqbalayo hadii laga guuleysta ka aamusay, waxaana taageeriyaashiisu ku hanjabeen in dalka Maraykanka uu geli doono dagaal sokeeye hadii laga guuleysto Donald, lamana oga halka uu ku dambeyn doono xaalka Maraykanka.\nMuwaadiniinta Maraykanka ayaa hadd kala shakisan islamarkaana aan is aamineyn, waxaana si daran u dulman dadka Muslimiinta ah iyo kuwa loo yaqaano Ameerikaan African oo horaantooda degi jiray qaaradda Afrika.\nWaxa sidoo kale cabsi ballaaran ka jirtaa xaaladda amaanka dalka Maraykanka inta lagu guda jiro doorashooyinka Maraykanka, iyadoona dowladda Maraykanku sheegtay iney ka cabsi qabto weeraro Mujaahidiint Alqaacida ka fuliyaan gobollada dalka Maraykanka inta ay socoto doorashada madaxweynaha cusub.


CAALIMKA WEYN EE SHEEKH C/RAXMAAN AW AXMED OO SI XEEL DHEER UGA HADLAY TAHRIIBKA | Toggaherer's Weblog\nCaalimka Weyn ee Reer Somaliland ahna Imaamka iyo Khadiibka Masjidka Jaamicul Iimaan ee xaafadda 18 May Ex OCtober Sidoo Kalena Tafsiirka ka dhiga Masjidka Weyn ee Cali Mataan ee Badhtamaha Hargeysa Sheekh Cabdiraxmaan Aw Axmed Cabdi oo ka hadlay Tahriibka sharaxaad xeel-dheer ka bixiyey shareecada islaamku waxa ay ka qabto Ficillada la xidhiidha hawlaha tahriibka.\nSheekh Cabdiraxmaan Aw Axmed Cabdi oo ka mid ah Culimo Aw Diinka Somaliland ayaa shaaca ka qaaday in tahriibku diiniyan xaaraan yahay, isla markaana waxa uu tilmaamay in ilaahay kala xisaabtami qof kasta oo naftiisa ku waaya hawlaha tahriibka, waxaana uu masuuliyiinta Somaliland u soo jeediyey in ay abuuraan qorsheyaal wax lagaga qabanayo tahriibka oo halkii ugu xumayd waqti-xaadirkan maray.\nSheekhu waxa uu Sidaa ka sheegay khudbad uu maanta ka akhriyay Salaadii Jimce Masjid-Jaamicul Imaan oo ku yaala maagalada Haragaysa. Waxaana uu sharaxaad xeel-dheer ka bixiyey shareecada islaamku waxa ay ka qabto Ficillada la xidhiidha hawlaha tahriibka.\n“Waxaan jeclahay in aan maanta ka hadlo shareecada islaamku maxay ka qabtaa ficilada Tahriibka oo maanta halkii ugu xumayd maraya, iyada oo aynu maalin kastana ka dhegaysano idaacadaha intaas oo qof ayaa bed helaayo Dooni kula qaraqantay, runtii waa wax si aad iyo aad ah looga naxo, waana mushkilad ka mid ah dhibaatooyinka inagu habsaday.” Sidaa Ayuu hadalkiisa ku bilaabay Sheekh Cabdiraxmaan Aw Axmed.\nWaxaana uu intaa raaciyey oo uu yidhi “Sideedaba Tahriibku waa ficil ku salaysan isdilid, Diinta islaamkuna ma ogola in qofku is dilo oo naftiisa waxyeelo gaadhsiiyo. Waxaana ilaahay [SXWC] Kitaabkiisa qur’aanka ah ku yidhi ‘Nafahiina ha ku tuurridina mahlakado’, waxaana mahalakahaasi noqon koraan qaar qofka nafta ka jaraya iyo kuwo waxyeelo soo gaadhsiiya, waxaa kaloo ilaahay Aayad kale ku yidhi ‘Hadilina Nafahiina, ilaahay waa ka mar walba idiin naxariisanaye’ marka labadaas Aayadood si qoto-dheer loo tix-raaco, waxaa cad dadka tahriibayaa in ay nafahooda halis-gelinayaan, in ay nafahooda dilayaan, Sidaa darteed waa xaaraan ficilka tahriibku, maadama oo uu halis, dhimasho iyo khatar kale oo xunba dadka ku keeno.”\nSheekhu waxa uu intaa raaciyey oo uu yidhi “Qofka Tahriibaha ah ee noloshiisa ku waaya saxaraha ama Badd-weynta uu isku maqiiqayo ilaahay wuu kala xisaabtami doonaa naftiisa uu dilay ee uu khatarta-geliyey. Markaa waxaa laagama maar maan ah in qofkastaaba Sidaa maanka ku hayo, oo uu ka reebtoonaado kana fogaado ficilkasta la xidhiidha hawlahaTahriibka.”\nMar uu Sheekh Cabdiraxmaan Aw Axmed ka hadlayay arrimaha sal-dhiga u ah ee qaybta laxaadka leh ka qaata ficilada Tahriibka, waxa uu yidhi “Hawlaha Tahriibka waxaa door-weyn ka qaata dhawr arrimood ay ka mid yihiin; waa ta kowbaade Qaybo badan oo ka mid ah Waalididiinta dhashay da’yarta Tahriibaysa oo gabay masuuliyadii ka saarnayd Ubadkooda, isla markaana aan wax talo iyo wax-sheegmotoona aan ku kordhin, waa ta labaade masuuliyiintii wadanka oo aan u soo jeedin in ay wax-ka-qabtaan dhibaatada Tahriibka, waayo ma jiro wax qorshe ah oo ay ugu talo-galeen dhaliyartaa Tahriibaysa. Waxaana ay ahayd in ay abuuraan barnaamijyo door-weyn ka ciyaara xakaynta iyo wax-ka-qabashada ficilada Tahriibka.”\nSheekh Cabdiraxmaan Aw Axmed waxa uu tilmaamay haddii laga gil-gilan waayo, isla mar ahaantaana wax laga qaaban waayo dhibaatadaas Tahriibka ee dadkii ku hoobteen in ay natoojiiyin xun-xun oo kale ka buurmi doonaa, lagan shallayn doono waqti aan hada ahayn.\nUgu dambayntiina waxa uu talooyin u soo jeediyey dhinacyda ay ka midka yihiin Dawlada, Waalidiinta iyo Warbaahinta;\nMar uu Dawlada la talinayey waxa uu yidhi “Waxaan u sheegayaa Masuuliyiinta wadanka [Dawlada] in illaahay kala xisaabtami dadkan iyo dalkan ay masuulka ka yihiin sidii wax ugu qabteen, sidii u guteen wajibaadkii wax-qabad ee ka saarnaa. Dadkaa Tahriibaya ee Badaha isku daadinaya iyaga ayaa masuul ka ah, waxaana looga baahan yahay in ay diyaariyaan qorshihii dadkaas laga baajin lahaa Tahriibka, waxaa looga baahan yahay in ay abuuraan barnaamijyo wacyi-gelin ah, waxaa looga baahan yahay in dadka jiheeyaan oo camal [shaqaooyin] u abuuraan, loogama baahna uun in ay Kursiga iyo danahooda ilaashadaan. Hana ogaadaan in maalin aan maanta ahayn oo ay Illaahay hortii ay ku sugan yihiin in la waydiin doono dadkii ay masuulka ka ahaayeen sidii wax ugu qabteen.”\nSheekhu waxa uu u soo jeedidyey Waalinta dhashay Da’yarta tahriibaysa “Waxaan leeyahay Waalidiinta, waa in aad si joogto ah uga warhaysaan Ubadkiinu waxa ay qabanayaan, meesha ay ku maqan yihiin iyo waxa ay samaynayaanba. Maaha in aad ku mashquushaan uun raadinta biilkooda, ee waa in aad masuuliyad iska saartaan sidii aad Awlaadiina u jihayn lahaydeen, wax ugu sheegi lahaydeen, u baraarujin lahayeen. Maxaaleeyay Ilmuhu inta uu dhalinyarada yahay wax badan oo waayo-aragnimo ah ayaa ka maqan.”\nSheekh Cabdiraxmaan Aw Axmed Warbaahintana waxa uu u soo jeediyey oo uu ydihi “Qolada Warbaahinta waxaan u sheegayaa oo aan lee yahay ‘waad gabteen masuuliayiinii wax-sheegnimo ee bulshada, waxaad ku mashquusheen in aan had iyo goraale ka hadashaan labo garab oo is dhaleecaynaya ama iska soo horjeeda, waxaad ku mashquusheen falanqaynta wararka ku tacaluqa arrimaha siyaasada, waxaad ka tagteen wararkii faraha badnaa ee Arrimaha Bulshada. Sidaa darteed, waxaan Warbaahinta u soo jeedinayaa in ay sameeyaan barnaamijyo wacyi-gelin ah oo wax lagaga qabanayo aafada Tahriibka ee meesha xun maraysa. Waxaa hubaal ah haddii aad si weyn uga hadashaan oo aad bulshada u soo bandhigtaan khatarta dhabta ah ee ka dambaysa Tahriibka in ay dad badani ka joogsan lahaayeen. Kolkaa waa in aad abuurtaan barnaamijyo wacyi-gelin ah” ayuu Sheekhu hadalkiisii ku soo afmeeray.


Wasiirka kaalmada dibedda ee Iswiidhen oo booqaneysa Soomaaliya - Radio Sweden Somali - Raadiyaha Iswiidhen | Sveriges Radio\nWasiiradda Iswiidhen u qaabbilsan kaalmada dibedda Gunilla Carlsson iyo Madaxweynaha Soomaaliya Xasan Shiikh Maxamuud oo shir-jaraa'id ka hadlaya. Sawirle: Richard Myrenberg/SR\nWasiirka kaalmada dibedda ee Iswiidhen oo booqaneysa Soomaaliya\nLa daabacay torsdag 5 september 2013 kl 13.58\nWasiiradda kaalmada dibedda Gunilla Carlsson ayaa booqasho ku joogta caasimadda Soomaaliya ee Muqdisho. Waxay wasiiradu kulamo halkaas kula yeelatay madaxda sare ee Soomaaliya. Booqashadeedu waxay la xiriirtaa kaalmada ay Iswiidhen siineyso Soomaaliya oo hadda gaareysa nus bilyan karoon.\n– Waa wax wanaagsan in aan yeelanno xiriir joogto oo aan u kuurgalno waxtarka kaalmada aan u fidinno. Hadda waxaa weli muuqata in xaaladda amnigu xoogaa cakiran tahay, laakiin waxaa jira dadaalo lagu xallinayo dhibaatada oo ka socda Kenya, Itoobiya iyo Soomaaliya. Aad ayaanna ugu rajo weynahay in xaaladda Soomaaliya ay soo wanaagsanaan doonto mustaqbalka.\nIswiidhen waxay Soomaaliya ugu deeqday kaalmo gaareysa hal bilyan iyo bar karoon oo la doonayo in waqti dheer lagu maalgeliyo Soomaaliya. Waxqabadyada lagu maalgelinayana waxaa ka mid ah dhisidda hay’adaha dowliga ah iyo hawlgelinta dhallaanka iyo dumarka. Waxaa intaas dheer sidii soomalida Iswiidhen ku nool loogu xiri lahaa dalkooda hooyo.\nMar ay Gunilla Carlsson ka hadleysey ahmiyadda kaalmadaan waxay tiri:\n– Waxaa qabaa in habka cusub oo aan kaalmooyinka u bixiyo uu yahay mid loogu talagalay meelo dhibaatooyin adagi ka jiraan. Sidaas awgeed waxaan ku khasbanahay in tixgelin siinno dhibaatooyinkaas. Kaalmada aan bixinno waa mid isbeddel keeneysa. Waana muhiim in dhaqso loo gaarsiiyo si loo bilaabo dib-u-dhis, loona helo xasillooni.\n16ka bishaan Sebteember waxaa magaalada Bruxells lagu qaban doonaa shir looga hadli doono aayaha Soomaaliya. Shirkaas oo loogu magacdaray ”bilowga cusub” oo ku saabsan waxqabad saddex sano ah.


Shiinaha Aragti Weyn Qaybo culus oo bir ah Alxanka alxamida shirkii soosaarayaasha birta caadada iyo alaableyda | THYH\nAragti Weyn Qaybo bir ah oo alxamid ah oo alxamid ah shirkado been abuur ah\nMagaca Badeecada Aragti Weyn Qaybo bir ah oo alxamid ah oo alxamid ah shirkado been abuur ah\nWaxyaabaha birta / birta khafiifka / birta galvanized / Aluminium / aluminium titanium.\nCodsigaShirkadda Mashiinnada, Aerospace, Gawaarida, Metallurgy, Gaadiidka TareenkaNew Energy, Shipbuilding, Petrochemical, Dhismaha\nWaxaan siinnaa adeegyo ballaaran oo adeegyo been abuur ah oo macmiil ah macaamiisha adduunka oo idil. Kaliya kuma shaqeyno dhammaan biraha caadiga ah, sida birta kaarboonka, birta birta ah, aluminium iyo aluminium naxaas ah, laakiin sidoo kale biraha dhifka ah sida nikkel-ka iyo aluminiumda la yiraahdo Warshadaha Mashiinka, Aerospace, Gawaarida, Metallurgy, Gaadiidka Tareenka, Tamarta Cusub, Dhisida Maraakiibta, Petrochemical iyo Dhismaha ayaa ah goobihii aan horey uga soo shaqeynay. Si kastaba ha noqotee, waxaan u furannahay caqabado cusub oo aan ku koobnayn warshadaha kor ku xusan.\nBiraha sida birta kaarboon, birta birta ah, aluminium iyo macdanta naxaasku waxay ku dhacaan qaybtayada shaqada guud ahaan, laakiin waxaan sidoo kale la macaamili karnaa biraha dhifka ah sida nikeellada iyo aaladda titanium.\nPing La Qabsashada\nChing Is xoqid\nAwood wax soo saarka:\ngoynta leysarka: cabirka ugu weyn 2700X3500, dhumucdiisuna waa 25mm\ngoynta plasma: cabirka ugu weyn 2500X3200, dhumucdiisuna waa 70mm\ngoynta tooshka: cabirka ugu weyn 18000X5000, dhumucda ugu badan 300mm\njoojinta saxaafadda: dhererka ugu badan 15000mm, dhumucdiisuna waa 100mm\nsaxan duub: max ballaca ugu badan 4100mm, dhumucdiisuna tahay 200mm\nmishiinka: cabirka ugu weyn 46000X8000X7000\n1) Khibrad u leh birta sanado badan una adeegtay macaamiisha adduunka oo idil.\n2) In kabadan 80 shaqaale xirfadlayaal ah oo howlkar ah ayaa kusii daba jooga xirfad cajiib ah.\n3) Qalab heer caalami ah oo heer sare ah sida CNC, lathes tiro, qalabka alxanka,\nCMM oo soo saar & baaritaanka qalabka aan u isticmaalnay si aan u hubino tayada wax soo saarkeena.\n4) Adeegga OEM, waxaad dalbataa waa nala raacdeeyay.\n5) xakamaynta tayada ISO\n2. Maxaad ku fiicantahay?\nAmarka aan caadiga ahayn (dhammaan noocyada been-abuurka birta ah ee leh dhammaan noocyada daaweynta dusha sare) & alaabada birta / aluminium / titanium alloys leh soo saar wanaagsan.\n3. Waa maxay faa'iidooyinkaagu?\nTayo sare leh & warshad sheet bir toosan iyo shaqooyinka biraha culus, Adigu waad naqshadeysaa, waan dhisnaa, sawirkaaga / muunaddaada / sawirkaaga ayaa si weyn loo qadarin doonaa.\n4. Muunad kasta oo la heli karo?\nWaxaan ku faraxsanahay inaan soo bandhigno muunadda.\n5. Alaab kasta oo taallay keyd?\nBadanaa waxaan alaab ka sameysanaa amarka ka dib. Amarada badankood waa la habeeyay.\n6. Maxaa qiimaha aad ku calaamadeysay aad ugu jaban?\nXakamaynta kharashka adag, alaabta ceeriin ee tooska ah. Waxaan nahay soo saaraha ku habboon been abuur bir sheet, qiimaha ku kala duwan yihiin wax, cabbir, dusha sare daaweynta, gaarsiinta iyo iwm arrimaha. Qiimaha ugu dambeeya wuxuu kuxiranyahay shuruudaha.\nHore: Qaybo ka sameysan warqad khaas ah oo ka sameysan warshad xirfadeed.\nDaabacaadda Birta Xaashida\nAhama Steel ahama Birta Been


Gudcurkii Iftiimay – Xeernews24\nMarka hore salaan qiimo badan dhamman Ummadda Soomaaliyeed salaan kaddib qormadan soo socoto waxaan kaga hadli doona qodobo dhowr ah oo la xiriira waayihii ugu dambeyay ee dalkeena, hiilada iyo hagar daamooyinka caalamka iyo ujeedooyinka Ummaddeed.\nShaki kuma jiro in dal bur buray oo mudo ku daahay fowdo nidaam la’aan iyo kala dambeyn la’aan taasoo sabab u ahayeen dagaladii sokeeye ee dalka soo maray, waxaana hubaal ah in dalkeenu soo maray xaalado kala duwan oo lahaa wajiyo aan qurux badneen sida boobka hantida Qaranka iyo mida shacab, daadinta dhiigga inta nugal iyo haldoorka Ummaddeed.\nWakhtigaan aan ka hadleyno waa marxalad kale oo qayb ka ahayd waayo aragnimadii aynu ka dhaxalnay waayihii kala duwanaa dalku xilligaas wuxuu lahaa dowlad kumeel gaar ah oo la ciir ciireysay amni daro, dhaqaale la’aan iyo dagaallo joogta ah oo ka imaanayey burcad diineedyo isbiirsaday.\nSanadku waa 2011 dowladii KMG ahayd ee dalkeenu waxaa ay wajahday xaalad kale oo culeyskeeda wadatay oo sii joojisay dhibatooyinkii wada jiray ee dalka ka jiray, waana abaarihii ku dhuftay koonfurta iyo qaybo ka mid ah bartamaha dalka oo sababay geerida kumanaan muwadiniin Soomaaliyeed oo ku dhaqan gobolladii abaartu ay sameysay.\nMa jiro xiriir caalami ah dalkuna ma laha keyd dhaqaale oo xoog leh gobollada dalku iskuma furna oo wixii yar ee naftooda ay kasoo jareen shacabka Soomaaliyeed ee ka damqaday dhibta iyo xaaladda ay ku jiran walalahooda ay abaartu ku dhufatay, ma jiraan wadooyin loo mariyo meel walba waa mooryaan diimeed aaminsan daadinta dhiigga Ummadda, islaamka in uu jano ku galaayo, dowladdu ma laha gaadiid iyo gaashaan buur xoogan oo ka hor tagi kara maleeshiyaadlkaasi.\nMaalin walba waa geeri ay gaajo iyo haraad sababeen, dhaguhu waxaa ay maqlaan baroorta iyo qaylo dhaanta dhibanayaasha Soomaaliyeed indhuhu way ilmeynayaan sacabo ka masaxana malaha, dadaalku waa joogto miro dhalkiisu waa yar yahay, dhawaaqa dowladda la hardamaysa cadowyada midoobay waa joogto, gurmadka bannaanku waa balan qaad iyo yabooh aan la rumeyn.\nDowladdaan aan saaxiibada lahayn dadkeeduna u diyaarsaneen hannaanka dowladnimo waxaa ay wajahday marxaladihii ugu darnaa ee oo labo geesood ahaa mid waa shacabkeedi oo gaajo iyo haraad u dhimanaya, midna waa shacabkeedi oo maalin walba si joogta ah dhiiggooda loo daadinayo oo aysan waxba ka qaban karin.\nMarkaan waa muhiim in aad hesho walaal ku garab gala, oo kula qaybsada dhibta iyo culeysyada kaa tan weyn, oo aadan xalka u hayn, baroortii shacabka oo ay wehliso qaylo dhantii dowladii kumeel gaarka ahayd ee dalka ka jirtay.\nAlle qabo ma qado 19 August 2011 waa maalin taariikhi ah oo waxaa isbadalay wax walba oo u baahna in la badalo, waxaa soo baxay walaalo cusub oo xuduud iyo xiriir kale aynu inaga dhaxeyn, waa dowladda iyo shacabka Turkiga oo ka damqaday dhibta ka taagan dalka qaniga ah oo haddana ah dalka ugu baahida badan caalamka ee Soomaaliya.\nGaroonkii diyaaradaha Muqdisho oo aysan mudo dhowr iyo labaanka sano aysan ka soo dagin diyaarad sida mas’uuliyiin maqaam sare leh, ayaa waxaa markii ugu horeysay kasoo degay xiligasi wefdi uu hogaaminayo Ra’iisul wasaarihii dalka Turkiga xiligaa oo ay la socdaan qoyskii qayb kamid ah.\nBooqashadii Madaxweynaha Dalka Turkiga Recep Tayyip Erdoğan waxaa ay caalamka bartay in dalkaan la daala dhacaya culesyada uu u baahan yahay hiilo iyo garab istaag buuxda oo hagar la’aaneed si uu mar kale u soo kabto.\nHiilada iyo caawinta dalka Turkigu kuma koobneen raashin iyo daawooyin la gaarsiiyo malaayiin shacab Soomaaliyeed oo gaajeysnaa, waxaa dalka laga hir galiyay mashariic muhiim u ahaa dalkeena gaar ahaan dayactirka iyo balaarinta garoonka diyaaraha, dhismaha isbitaalka Digfeer, laamiyadii burbursanaa, dib u habeynta dekeda Muqdisho, deeqo waxbarasho oo dalka dibadiisa ah, kuwaasi oo leh heerar kala duwan oo dhanka waxbarashada ah iyo mashariic kale.\nDalka Turkigu waxaa uu caalamka tusay ahmiyadda Soomaaliya ay u leedahay siyaasada iyo iskaashiga dhaqan dhaqaale iyo wax wada qaybsiga, waxaan uu markii ugu horeysay Muqdisho ka dhistay Safaradda ugu weyn dalka Turkigu uu ku leeyahay caalamka oo dhan sida uu caddeeyay Madaxweynaha Dalka Turkiga Recep Tayyip Erdoğan.\nSaaxiibka Soomaaliya Madaxweynaha dalka Turkiga waxaa mar kale uu soo gaaray Muqdisho oo wax badan ka duwan Muqdishadii uu yimid, iyadoo ay hareereyn culeyso kala duwan balse xiligaan waa 19.8.2015 Muqdisho, waxaa ay soo ceshatay maqaamkii caasimad ay lahayd, waxaana ka socda horumaro kala duwan, waxaana uu wakhtigan u jooga Muqdisho xarig ka jarka mashariic waa weyn oo laga hir galiyay dalka.\nW/Q Sharma’arke Maxamed Warsame\nhttps://www.xeernews24.com/wp-content/uploads/2017/08/Turkish_Oldwoman.jpg 426 640 admin https://www.xeernews24.com/wp-content/uploads/2017/06/xeernews-1.png admin2017-08-02 10:40:122017-08-02 10:40:12Gudcurkii Iftiimay\nMad-habta Kaatoligga & Soomaaliya, Maxay tahay Halista ka imaan karta Kaniisada... War Naxdin leh oo goordhow naga soo gaaray garoonka diyaaradaha Jabuuti &...


Kelitalisnimada Riyaale iyo golihii Maanta: “Adeer waad edeb daran tahaye Fadhiiso.. Bilaa edebyahow Aamus,” Madaxweyne Riyaale | Somaliland.Org\nApril 30, 2008\tHargeysa (Somaliland.org) – Golihii keli ahaa ee Shacbiga Somaliland sida dimuqraadiga ah u soo doortay, isla markaana ahaa astaan u taagan dimuqraadiyadda Somaliland ayaa ogolaaday inuu hoggaamiyo fadhi la mid ah golihii Shacabka ee Siyaad Barre, isla markaana dhegeysto khudbad keli-taliye aanay wax qiimo ah ugu fadhiyin Wakiillada la soo doortay iyo xuquuqdooda dimuqraadiyadeed ee ay ku camalfalaan golahooda dhexdiisa iyo guud ahaan xaqa ra’yi dhiibashada.\nHase yeeshee, fursaddaas kama faa’iideysan Golaha Wakiilladu. Waxay dhegeysteen Khudbad la mid ah tii Fidal Castro ee Lixda saacadood uu keligii hadli jirey; waxayna ku hafteen sacabka xaynta Wasiirrada ah ee la socotey Madaxweynaha iyo golaha aan la soo dooran balse, ku jooga qalankiisa, mid mid isku deyey inay hadlaanna waxa loo canaantay sidii Ilma yar oo malcaamad qur’aan fadhiya.\nKa sokow, ciidamada iyo tiknikada ku xeernayd golaha iyo hareerihiisa iyo baadhista humaajida wadata ee ilaalada Madaxweynuhu ku samaynayeen xildhibaan kasta marka uu gelayo hoolka shirarka, golaha dhexdiisa ayaa fadhigu waxa uu ahaa mid aan dimuqraadiyad shaqo ku lahayn, isla markaana ay sahlanayd in ilaalada Madaxweynuhu ay gacanta ula tagaan oo ay dibada u tuuran xildhibaanka hadla.\nGuddoomiyaha Golaha Wakiillada, mudane Cabdiraxmaan Maxamed Cabdillaahi (Cirro) ayaa ugu horrayn mudanayaasha ku wargeliyey in Madaxweynuhu jeedin doono khudbaddiisii sannadka, isaga oo weliba tixraacay qodobka dastuurka ee Madaxweynaha ku waajibinaya inuu khudbad u jeediyo labada gole sanad kasta kalfadhiga ugu horreeya, iyada oo hadda ay bilaabmayso bishii Shanaad ee Sannadku, isla markaana ay ugu dambeysey khudbad sannadeed uu jeediyo sannadkii 2005. Waxa kale oo uu u sheegay xildhibaanada in Madaxweynuhu ka cudurdaartay in su’aalo la weydiiyo. Waxaana halkaas ka bilaabmay buuq mudanayaal oo door ah oo labada goleba isugu jira, balse, u badan Golaha Wakiilladu ay ku diidanaayeen cudurdaarkaas, kaas oo Madaxweyne Riyaale ka hakiyey dhawr goor khudbaddiisa, isla markaana uu cadho iyo dulqaad yaraan u muujiyey.\nDood dheer oo qaddar hakisay inuu Madaxweyne Riyaale gudagalo khudbaddiisa kadib, xildhibaanada qaarkood ayaa marba su’aal ku tuurayey ku saabsan mawduuca uu ka hadlayo.\n“Waar Adeerow waad edeb daran tahaye fadhiiso, bilaa Edeb baad tahaye aamus!” sidaa waxa yidhi Madaxweyne Riyaale oo Xildhibaan ka mid ah Golaha Wakiilladu su’aal ku soo tuuray, markii uu ilaa 7 daqiiqadood khudbaddiisa ku gudajirey.\nMadaxweyne Riyaale uma muuqan masuul marti u ah gole lamid ah ka uu guddoomiyo, isla markaana erayadaa cayda ah ee cadhada leh, ka sokow waxa la maqlayey marar badan isaga oo Shirguddoonka u tilmaamaya inuu dibadda u saaro xildhibaanada doonayey inay su’aalaha weydiiyaan Madaxweynaha ama su’aalahooda iyo dareenkooda kaga dhawaaqayey golaha dhexdiisa.\nDareemadaas iyo su’aalahaasina waxay ahaayeen kuwo ka dhalanayey khudbadda Madaxweynaha iyo fursadda loo siiyey inuu weeraro, naqdiyo, isla markaana aflagaadeeyo hoggaamiyayaasha siyaasadeed ee ka soo horjeeda iyo hay’ado caalami ah iyo kuwo waddani ah iyo weliba doodda uu isku difaacayo oo ah mid sharci ahaan iyo caqli ahaanba wax la iska weydiin karo.\n“Adeer waad edeb daran tahaye Fadhiiso. Bilaa edebyahow Aamus” – Riyaale April 29, 2008\nSi kastaba ha ahaatee, Golaha Wakiillada iyo Shirguddoonkiisa waxay muuqatey in aanay hore waxba isaga weydiin ka qaybgalka fadhigaas, isla markaana uu isku maax dumiyey gole aanu milgo ku lahayn. Waxa iyana caalamad su’aal la gelin karaa Guddoomiyaha Golaha Wakiillada, mudane Cabdiraxmaan Cirro oo beryahan ku hawlanaa dhexdhexaadin uu ugu kala dabqaadayey Madaxweynaha iyo xisbiyada mucaaridka ah.\nDhinaca kale, fadhigani waxa uu qaawiyey kelitalisnimada iyo kibradda ku jirta Madaxweyne Riyaale oo khudbaddiisa iyo hab-dhaqankiisa golaha hortiisaba ay ka muuqatey weerar iyo wax-iska-celin, aan haba yaraatee tixgelin sida dooddiisu ay dadka ugu cuntamayso.


Mas'uuliyiinta sare ee dowladda federaalka oo si weyn uu doonaya in Sheekh Adan Madoobe loo doorto guddoomiyaha baarlamaanka iyo 9 ka mid ah 12ka mas'uul ee maamulka maaliyadda Kismaayo oo ay isku beel yihiin madaxweynaha Soomaaliya. Ruunkinet 30/01/07\nWararka ka immaanaya magaalada Baydhabo ayaa ku waramaya in madaxweynaha iyo ra'isul wasaaraha dowladda federaalka ah ee Soomaaliya ay si weyn u doonayaan in loo doorto guddoomiyaha baarlamaanka mudane Sheekh Adan Madoobe oo si weyn u taageersan joogitaanka ciidamada Itoobiya ee Soomaaliya.\nWarar aan la xaqiijin ayaa sheegaya in ay jiraan mas'uuliyiinta sare ee dowladda oo ku bixinaya dhaqaale si loo doorto Adan Madoobe.\nDowladda federaalka ah ee Soomaaliya ayaa lagu eedeeyaan in ay inta badan uruursato dad aan aqoon lahayn balse daacad u ah ammarradooda.\nSidoo kale, Saalim Caliyow Ibrow oo ka mid ah 11 mudane ee doonaya in ay u tartamaan jagada lagu muransan yahay ee guddoomiyaha baarlamaanka ayay dad badani sheegayaan in laga yaabo in uu ku guuleysto jagadaasi.\nDhanka kale, 9 ka mid ah 12 mas'uul ee loo magacaabay maamulka maaliyadda ee magaalada Kismaayo ayaa la sheegay in ay yihiin dad ay isku beel yihiin madaxweynaha Soomaaliya Col. Cabdullahi Yuusuf.\nSidoo kale, mas'uuliyiinta ugu sareysa ee dhinaca ciidamada iyo maamulka ayaa la sheegay in ay intooda badan qaraabo yihiin madaxweyne Cabdullahi Yuusuf.


Madaxweyne Farmaajo oo si kulul ugu hadlay qarax ka dhacay Baraawe – Hornafrik Media Network\nMadaxweyne Farmaajo oo si kulul ugu hadlay qarax ka dhacay Baraawe\nBy HornAfrik\t On Apr 13, 2018\nHornafrik-Madaxweynaha dowlada Federaalka Soomaaliya Maxamed Cabdullaahi Farmaajo ayaa xalay ka qeyb galay kulan lagu sagootinayay guddoomiyihii golaha shacabka Maxamed Sheekh Cusmaan Jaawri oo labada gole ee baarlamaanka Soomaaliya ay goob joog ka ahaayeen.\nKulanka ayaa intiisa badan xubnahii ka soo qeyb galay waxay kaga hadleyn khilaafkii siyaasadeed ee taagnay todobaad yadii aan ka soo guudbnay, waxaana lagu baaqay in halkaas loogu gudbo wixii kala qeyb sanaan ahaa ee jiray.\nMadaxweynaha dowlada Federaalka Soomaaliya Maxamed Cabdullaahi Farmaajo oo goobta ka hadlay ayaa soo hadal qaaday qarax miino oo shalay galinkii dambe ka dhacay magaalada Baraawe ee xarunta maamulka Koofur-galbeed, wuxuuna madaxweynaha uu muujiyay sida uu uga xun yahay qarixaasi oo ay ku dhinteen dhallinyaro ku sugnaa garoon lagu ciyaaro kubadda cagta oo ku yaala Degmada Baraawe ee Gobolka Shabeellaha Hoose.\nMadaxweynaha ayaa tilmaamay in cadawga kaliya ee maanta dalka dhibaatada ku haya uu yahay Alshabaab, loona baahan yahay in dowlad iyo shacab laga wada qeyb qaato sidii loo wiiqi lahaa.\n“Sida aad ogtihiin maanta Baraawe waxa ay ku qarxiyeen dhallinyaro aan waxba galabsan oo kubad iska ciyaaraya. Cadawga kaliya ee aan leenahay waa iyaga, waxaana u baahannahay wax ka yar labo sano oo aan isku duubni ula dagaalanno Alshabaab” ayuu yiri Madaxweyne Farmaajo.\nMadaxweynaha ayaa tacsi u diray ehelada iyo qaraabada dadkii ku geeriyooday falkii bahalnimada ahaa ee ka dhacay Degmada Garoowe, isaga oo Alle uga baryaya dhaawacana inuu caafimaad degdeg ah siiyo.


Raadi Dalxiiska Hindida | Meelaha Dalxiis ee ugu sareeya ee Hindiya\nWaqooyiga Bariga Hindiya\nRaadso Hindiya - Goobaha Dalxiiska ee India\nHindisaha Hindiya - Dalalka kala duwanaanshaha waa waddan lagu kalsoon yahay nolosha. Jidka iyo wadada kasta, alcove iyo qalfoofka ayaa leh muraayad aan si fudud loo seegin karin. Gobol kasta oo India ah waxay leedahay dhaqankeeda iyo caadooyinkeeda u gaarka ah oo siinaya jiilka tamarta leh. Hindisaha hodanka ah ee hodanka ah ee Hindiya ayaa ka faaidaystey in ay ku soo jiidato goobjoogayaasha laga soo wato caalamka oo dhan. Buuraha barafka ah, harooyinka quruxda badan iyo xeebaha, muuqaalada qalin-jilicsan, calaamadaha dhismaha ee naqshadeynta, caqabadaha dabiiciga ah ee dabiiciga ah iyo wixii la mid ah ... wax kasta oo aad u malayn karto inaad ku sahamiso Hindiya. Baakadaha dalxiiska Hindiya ayaa si gaar ah loogu talagalay in ay sahamiyaan kala duwanaanshaha.\nMeel-hoosaadka Hindiya waxay si fiican u sahlanaan karaan gobolka.\nWaqooyiga Hindiya: Goobta safarka, Waqooyiga Hindiya waxay leedahay wax badan oo ay ku deeqaan, oo ku habboon saldhigyada buuraha soo jiidanaya ee meelaha diimeed. Meelo la dhisay macbadyo qadiimi ah, harooyinka shimmering, dhulalka xusuusta leh, dhirbaaxo cajiib ah, Waqooyiga Hindiya waxay damaanad qaadaysaa munaasabad balaaran martida.\nBariga Hindiya:Goobta xukunka ee xagjirnimada badan ee ka soo horjeeda, Bariga Hindiya waxay leedahay dhaqan qowmiyadeed iyo diin diineed. Meelaha Iconic & macbadka quruxda badan, xarumaha buuraha iyo jardiinooyinka shaaha, dabiiciga dabiiciga ah ee dabiiciga ah iyo daaqadaha dhuxusha, durdurrada iyo xeebaha aan lakulmeen ayaa ah baxsi ku haboon shirkadaha ganacsiyada leh.\nNorth East India:Dalalka ugu yar ee sahlan, sahan ee waqooyi-bari waa wax aan la ogeyn oo ah meel qarsoodi ah oo soo booqda. Runtii waa samada aan la ogeyn. Wareegtada buuraha aan la taaban Karin ee dooxada Himalayas, Waqooyi Barri Hindiya ayaa ah kuwa ugu yar ee la baaray, adduunyo kale iyo meel kale oo ka mid ah meelaha ugu quruxda badan Hindiya.\nGalbeedka India:Rich ee taariikh, ruuxaani, kala duwanaanta iyo dhaqanka, Galbeedka Hindiya waxay bixisaa kala duwanaansho kala duwan ee safarka ku habboon meesha. Meelahan waxay ku dhex jirtaa shilalka raadiyaha, quruxda leh xarumaha buuraha, safarada hareeraha, Boqortooyada boqortooyooyinka boqortooyada, dhaqamada firfircoon, xarumaha xajka, muqadaraadkii hore iyo noloshii dabiiciga ahaa.\nKoonfurta India:Koonfurta Hindiya waa xirfad leh wax kasta oo baaritaanka booqdaha loogu talagalay. Waxay leedahay saldhigyo quruxsan oo qurux badan, dib-u-dhaqaaleyn, goobaha duur-joogta ah, dhismayaasha taariikhda qadiimiga ah, shimbiraha hareeraha leh, boodhooyinka quruxda badan iyo hareeraha guryaha.\nHindiya Dhexe:Central India, oo loo yaqaano kala duwanaanta kala duwan, waa xarun duurjoogta ah iyo beeraha qaranka. Ka sokow duur joogta ah, waxay leedahay hanti iyo heeso cajiib ah, gobollada qabaa'ilka, hudheellada caanka ah, iyo goobaha qadiimiga ah ee gaboobay; Dhab ahaantii bartamaha Hindiya waxay bixisaa dadka soo booqda xayndaab jimicsi ah.\nXulo mid ka mid ah noo Bandhigyada Dalxiiska India si aad u sameysid fasaxaaga mid xusuus leh.\nGoobta Dalxiiska ee Hindida\nWaqooyiga Hindiya Tours


Madaxweynaha "xanuunsan" ee Aljeeriya oo guul loo filayo - BBC News Somali\nMadaxweynaha "xanuunsan" ee Aljeeriya oo guul loo filayo\nImage caption Madaxweynaha Aljeeriya Cabdicasiis Butafliqa\nDadka reer Aljeeriya ayaa u dareeraya goobaha codbixinta si ay u doortaan madaxweynaha xukumi doona aljeeriya , iyadoo dadka indha indheeya siyaasadda aljeeriya ay tilmaamayaan in mdaxweyne Cabdicasiis Butafliqa lafilayo in uu mar afaraad ku guuleysto madaxtinimada aljeeriya.\nBuutafliqa ayaa da'diisu tahay 77 jir ayaa mar mar dhif ah u soo baxa goobaha dadweynaha tan iyo markii uu sanad ka hor maskaxda dhiig uga furmay kaddibna lagu soo daweeyey dalka faransiiska, isagu hadda ma hoggaaminayo ololaha doorashadiisa oo inta badan lama arko tabar dari darteed.\nWaxaa doorashada kula tartamaya Butafliqa Ra'iisalwasaarihiisii hore Cali Binu Faliis oo ah kan ugu culus lix ka mid ah ragga la tartamaya Butafliqa.\nBinu Faliis , wuxuu ka digey in doorashada ay ka dhacdo ku shubasho iyo wax isdabamarin , .Waxaa lasheegayaa in ururada isbahaysiga Islaamiyiinta iyo kuwa cilmaaniyiintuba ay ku baaqeen in doorashada aan laga qayb galin iyagoo sabab uga dhigay in aaney caddaalad u dhaceynin oo ay rumeysan yihiin in lagu shubanayo.\nImage caption Dalka waxaa laga qabtay dibedbaxyo looga soo horjeeda dowladda\nDadka ka soo horjeeda is sharaxaadda Butafliqa , ayaa waxay sameeyeen bannaanbaxyo ay ku baaqayaan in aan laga qayb galin doorashada , laakiin ciidamada ammaanka aljeeriya aya kala cayriyey oo ka hortagey, iyadoo ammaanka doorashada ay sugayaan 260 kun ooo ciidamada ammaanka ka tirsan iyo milatariga aljeeriya oo iyaguna sheegay in ay heegan u yihiin ilaalinta goobaha codbixinta oo gaaraya 50 kun oo xarumood dalka oo dhan. Dad tiradoodu kor u dhaafeyso 22 malyan ayaa isu diiwaan geliyey si ay codkooda u dhiibtaan hasa yeeshee , lama oga inta codeyn doonta.\nTaageerayaalka Butafliqa , ayaa iyagu waxay qabaan in Butafliqa uu ku habboonyahay in markale ladoorto sababtuna ay tahay , kaalintii uu ka soo qaatay soo afjariddii dagaalkii sokeeye ee aljeeriya iyo sida uu hadda uga badbaadiyey dalka kacdoonadii ka dhacay dalalka carabta qaarkood.\nDalka Aljeeriya , ayaa waxaa uu ahaa dalkii ugu horeeyey dalalka carabta oo islaamiyiintu ay ku guuleystaan markii ugu horeysey oo doorasho xor ahi ka dhacdo dalkaasi 1990. Waxaana doorashadaasi ku guuleysatey Jabhaddii bad baadada islaamiga ahayd oo uu Hoggaaminayey Sheekh Cabbaas Madani , oo haatan degen dalka Qadar. Milatariga ayaa jabhaddaasi xukunka ka tuuray ka dibna dagaal sokeeye oo muddo dheer socday oo kumanaan qof ay ku dhinteen ayaa ka dhacay aljeeriya.\nSi kastaba ha ahaatee waxaa la isweydiinayaa xataa haddii Butafliqa ku guuleysto doorashadaan sida uu awood uu wax ku xukumo oo yeelan doono waayo, waxaa dadka ka soo horjeedaa ay ku dhaliilayaan in uu yahay nin aad sakaraad u ah oo haddan aad duq u ah. Maalmaha soo socda ayaa la ogaa doonaa halka Aljeeriya u dhaqaaqdo.\nAljeeriya oo doorasho loo dareeray\n100 ku dhimatay shil diyaaradeed Algeria


Liiska Magacyada dadkii uu Gaarigu Kula gadoomay Dhulka Saxaraha ah ee u dhaxeeya Suudaan iyo Liibiya\nilla 87 oo dhalinyaro soomaaliyeed oo dhimaso iyo dhaawac isugu jiro ayaga oo kusiijeeday saxaraha liibiya iyo suudan iskuxiro ayaa lasoo garsiiyay khartoum, kaddib markii gaari l agadoomay .\nWaxa muddadani socday dhalinyaro soomaaliyeed ee ka soo barakacay dagaalada kadhanka ah ee ka socdo soomaaliya iyaga oo ka sii baxayay dalka suudaan ayaa waxa dhacay Khamiistii in lakeeno isbitalada kuyaal casimada sudaan dhaawacyo fara badan ee kuwaso wax yeelo ka soo gaartay gaari ay saarnayen oo ku siijeeday saxaraha udhexeeyo labada dal ee dariska ah waa suudaan iyo liibiya .\nDhalinyaradani la keenay ayaa waxaa lasheegay in ay yihiin kuwii ugu horeeyay ee uu lagadomay gaariga inta ee kusii socdeen dhulkasi baaxada weyn waxana lagu qiyasaya inta wax yeelada dhimashada ka soo gaartay ila 13 oo ah dhimasho iyo 3 gabar oo da,doodi aad u yareed dhaawacana waxa uu kor udhaafaya ilaa 60 qof.\nsiwaliba ha ahaate waxa si aanan arxan lahay uga shaqeysto arimaha tahriibka khuseeyo qaar wax ma garato ah oo ku dhaqan suudaan waxa sido kale waxad arkeysa dad lakala iibsanayo taa soo oo sababtay in ay dhallinyaradan qasabtay arrin aan arxan lahayn.\nhasa ahaate waxanan ka hadlin arintani mar waliba Safaarada soomaaliya ee maqar keedu yahay dalka sudan mana ahayn hal iyo labo inta fariinta lagaar siiyay arimaha sidani ah ee foosha xun .\nUgu danbentii waxa laga yaaba meedadka dhalinyaradani in la,aaso beri markuu waqtiga ku beeganyahay 11:00 subax nimo laguna aasi dono qabuuraha (shargi) ee konfurta khartoum . hadii aanan lahelin wax aqoonsado meedadkasi soomaalida ah\nMAGACYADII DADKII GAARIGA KULA GADOOMAY WADADA U DHAXEYSO SUDAN IYO LIIBIYA\n1-xusen cabdi ahmad........................28sano\n2-ismaaciil cabdulahi faarax................27\n3-aadan xasan jaamac .....................22\n4- mustafa daahir maxamad...............22\n5-c/qaadir maxamad nuur..................30\n6-C/qaadir maxamad maxa,muud.........24\n7-Xasan cilmi muudeey......................26\n8-Maxamad cilmi yuusuf.....................25\n9-Manaas qaliil siyaad........................25\n10-Xasan cabdala cabdi.....................43\n11-Maxamad cumar aadan..................20\n13-Sisiiq cabdulahi geedi....................22\n14-Cabdi samad nuur\n15-Ahmad maxamad cabdala\n19-C/risaaq yuusuf cabdiraxman\n20-Cumar cabdi cabdulahi\n22-C/naasir cusmaan faarax\n23-C/risaaq mirre ismaaciil\n24-Fu,aad maxamad ahmad\nSiddo kale waxa xaalad xun kusugan :-\n1-C/samad cusmaan nuur\n3-Suf,yaan nuur cali\nDADKA DHIMASHADA WAXA EE AHAYEEN SIDA EE XAQiiJISAY SAFARADA:-\n1-C/qaadir cusmaan muuse\n4-Xasan ahmad shiikh ibraahim\n7-Cumar ..... (JOON)\n8-C/risaaq shiikh cusmaan\n9-Xasan aadan geele\nSiddo kale waxa jira gabar iyo wiil oo ayaga oo meyt ah loo qaaday gobol kamid ah gobolada xuduuda suudan kuyala ayaga oonan la,aqoon magacooda waa sida ee wararka udhigeen ciidanka booliiska sudan ee waqtigasi kasoo daad gureyay halkii oo kula gadoomay gaariga.\nUgu danbentii waxa jiro qaar kamid ah dadkii ku dhintay saxaraha oo aanan lagaraneynin illa hada ciidanka poliska sudan waxa oo soo gudbiyay magayadii ee ku xusan halkan sidda saxda ah ee xaqiijin ku sameyen Ururka soomaalida ayaga oo weheshanayo safarada somalia ee sudan (waa sida ee soo xaqiijisay safarada soomaaliya-sudan)


Agaasimaha Borussia Dortmund Michael Zorc Oo Beeniyay Wararka Xanta Ah Ee Jude Bellingham\nHomeHoryaalka GermalkaAgaasimaha Borussia Dortmund Michael Zorc oo beeniyay wararka xanta ah ee Jude Bellingham\nNovember 4, 2021 Horyaalka Germalka, Horyaalka Ingiriiska, Wararka Ciyaaraha 0\nAgaasimaha Borussia Dortmund Michael Zorc ayaa beeniyay wararka xanta ah ee sheegaya in Jude Bellingham uu ka tagayo Signal Iduna Park.\nDa’yarkii hore ee Birmingham City ayaa soo jiitay wararka la isla dhexmarayo ee ku saabsan ku soo laabashada England iyadoo kooxaha Premier League Liverpool , Chelsea iyo Manchester United dhamaantood la rumeysan yahay inay xiiseynayaan 18 jirkaan.\nBellingham ayaa ololahan si xoogan ugu bilaawday kooxda Marco Rose , isagoo u dhaliyay saddex gool, wuxuuna caawiyay lix gool 13 kulan oo uu saftay Bundesliga iyo Champions League.\nKa dib markii uu xiddiga Ingariiska meesha ka saaray wararka xanta ah ee la xiriirinaya inuu u dhaqaaqayo Anfield, agaasimaha Dortmund, Zorc, ayaa hadda ku daray faallooyin dheeraad ah oo ku saabsan mustaqbalka da’yarta, isagoo u sheegay BILD: “Bellingham wuxuu qaatay go’aan miyir leh oo uu ku taageerayo Borussia iyo fikradda aan u soo bandhignay isaga. Horumarkiisa Dortmund aad ayuu uga fog yahay wararka socda.\nBellingham ayaa kaliya hal gool dhaliyay 29 kulan oo Bundesliga ah xilli ciyaareedkii hore, sidaas darteed da,yarka ayaa horeba uga fiicnaaday xaaladaas ololahan isaga oo laba gool dhaliyay 10kii kulan ee ugu horeeyay.\nTan iyo markii uu Jarmalka ka yimid Birmingham 2020, Bellingham wuxuu dhaliyay 7 gool wuxuuna diiwaan geliyay 10 caawin 62 kulan oo uu u saftay kooxda.


Gal-Mudug oo ku Baaqday in xal laga gaaro Colaadihii Dhuusa-Mareeb – Radio Daljir\nMaarso 5, 2016 4:53 b 0\nBacaadweyn, 05-March, 2016 -(Daljir)_Maamulka Galmudug ayaa shaaciyay in wada-xaajood ay la galaan dhigooda Ahlu-sunna oo gacanta ku haya deegaanno ka tirsan gobolka Galgaduud ee bartamaha Somalia.\nWasiirka dastuurka iyo dib u heshiisiinta maamulka Galmudug Cismaan Maxamed Cali ayaa tibaaxay inay sameeyeen isku dayo ay ku doonayaan inay ku qanciyaan Ahlu-sunna, isagoo intaasi raacshay mas’uuliyiinta ururka qaarkood inay la xiriiren oo ay sii wada doonan dadaalkooda ku aadan sidii ay ula hadli lahaayeen hoggaamiyayaasha ururka.\nWaxaa kalo uu sheegay wasiirka dastuurka Galmudug inay ku howlan-yihiin sidii xasilooni loogu soo dabali lahaa dhamman deegaannada uu maamulka ka taliyo ee gobollada Galgaduud iyo qaybo ka mid ah gobolka Mudug.\n“Galmudug waxay diyaar u tahay wax walba inay ku dhammeyso wada-hadal,dhanka Ahlu-sunna diyaar ayaan u nahay inan la xaajoono oo an ka qancino wax walba oo ay tabanayaan,wuxuuna yahay ajandaheena inan la fadhiisano cid walba oo an xabad wax ku dooneyn,”ayuu yiri wasiirka dastuurka iyo dib u heshiisiinta Galmudug oo la hadlay warbaahinta gudaha.\nWasiirka ayaa sheegay wasiirku inaysan waxba ka jirin eedeynta ugu timid Ahlu-sunna oo ku aadan ciidamo maamulka ka tirsa inay qayb ka ahaayeen dagaalkii dhawaan ka dhacay magaalada Dhuusamareeb.


Aan u turjunno waxaad noo keento sheekooyinka guul ka soo hoynta adduunka.\nAan ugu gudbinno luqada kasta farriimahaaga qof kasta oo jooga meel kasta.\nAan suuqa u soo dhigno sosaarkaaga magacaaga leh macaamiishaada dhaqannada badan.\nAdeegyada Turjumidda iyo Afcelinta\nKhibrad inn ka badan 30 sano ah iyo sumcad saldhig adag oo aad ku kalsoonaan karto\nShirkadaha ugu xoogga badani waa kuwa la xidhiidha dhammaan dhagaystayaashooda – iyadoon loo eegin luqadda ama goobta. INTRANSOL™ (International Translation Solutions™) waxay u heellan tahay dhiirigelin, awoodsiin oo ay ku xidho dadka, shirkadaha iyo sumcadahooda adduunka oo dhan iyada oo ku bixisa turjumid, afcelin, kombiyuutar ku daabacid luqadaha badan (dtp), ku dul duub cod, cod qorid iyo suuqgeyn dhaqamo badan in ka badan 200 kuqadood iyo lahajadood.\nHaddii aad tahay shaqsi, milkiile mherad maxalli ah ama summad caalami ah oo raadineysa inaad ku xidhanto oo aad la xidhiidho macaamiisha dhaqamada badan, shaqaalaha ku meel gaadhka ama shaqaalaha buuxa, waxaan kuu ballan qaadeynnaa inaan ku siinno sida ugu qumman, dhaqan ahaan iyo farsamo ahaanba tarjumitaanno iyo afcelinno kaa caawiya inaad hanato hdafkaaga meherad.\nWaxaan ku siin karnnaa turjumid xirfadaysan oo dukumenti shaqsiyadeed ama mid sharciyeed ah oo loogu talagalo maxkamadaha ama arrimaha socdaalka. Ama waxa dhici karta waxaad inaad u baahato afcelin isla goobta ah ama isku mar meel kala fog ah (RSI) looguna talagalo kulanno webinar, Zoom ama shirar toos loo sii daayo?\nAma haddii aya kula soo gudbboonaato baahi goobayn wax aad ugu talagasho bartaad internetka ama caawimo aad ugu baahato suuqgeyn dhaqanno badan si aad ugu xidhanto macaamiishaada kuu dhow ama meel fog adduunka kaga yaal, annaga ayaa kuu jooggnna! Xaqiiqdii, waxaan awoodnnaa inaan ku siinno arrimo xallin jaangoosan oo noqon kara caqabad la xidhiidha luqado badan oo luqad kasta noqon karta laga bilaabo Carabi ilaa Zulu.\nHaddii aad ugu baahan tahay adeegyo turjumaad oo xirfad leh qiime aan ku eryin, waxaad timid meeshii saxda ahayd!\nMarkay tahay adeegyada luqad xirfadeedka INTRANSOL™, waxaad heli doontaa adeeg iyo taagero macmiil heer sare ah oo ay u weheliso tayada turjumidda ugu wanaagsan ee macquulka ah adiga ku hela qiime cadaalad iyo daacnimo ku dheehan tahay. Waxaan ka shaqaynnaa mashruucyo xajmi kasta leh oo waxaan haysnanna kheyraadka iyo baaxadda aan waxa kaga qabanno mashruucyada mugga wayn ee luqadaha badan.\nMarkaad u baahato in si sax ah hawsha laguugu qabto, kalsoonidaada sii Bixiyaha Adeegga Luqadda (LSP) leh sooyaal xaqiiq loo raadraaci karo in ka badan 30 sano. Ku kalsoonow INTRANSOL™.\nHaddii aadan 100% ku qancin adeegyadayada, waxaan samayn doonnaa wax kasta oo ay qaadato si loo hubiyo bilaa su’aal inaad noqoto macmiil ku faraxsan waxa loo qabay.\nWaxaan mar kasta garab taaganahay shaqadayada!\nHel u sheegid sicir LACAG lA'AAN Ah maantaba!


Atletico Madrid Oo Cristaino Ronaldo & Kooxdiisa Juventus Guuldaro Soo Baday Iyo Toban Ciyaartoy Oo Man City Ah Oo Kulan Waali Ahaa Guul Ka Soo Gaadhay Schalke. - GOOL24.NET\nAtletico Madrid Oo Cristaino Ronaldo & Kooxdiisa Juventus Guuldaro Soo Baday Iyo Toban Ciyaartoy Oo Man City Ah Oo Kulan Waali Ahaa Guul Ka Soo Gaadhay Schalke.\nFebruary 21, 2019 Mahamoud Batalaale\nManchester City ayaa si layaableh guul uga soo gaadhay kooxda Schalke 04 oo hogaanka ciayarta ka haysay ilaa daqiiqadii 84 aad iyada oo waliba Man City waqtigan ku ciyaaraysay 10 ciyaartoy oo kaliya kadib markii Otamendi kaadhka cas loo taagay.\nMan City iyo Schalke ayaa qaatay kulan waali ah oo shan gool layska dhaliyay iyada oo hadba kooxi ay hogaanka ciyaarta haysay. Manchester City ayaa gool ku hormartay laakiin Schalke ayaa laba ugu badashay waxayna sidaa hogaanka ku hayeen in badan oo ciyaarta ah.\nLaakiin Leroy Sane ayaa noqday geesiga Manchester City nafta ugu soo celiyay goolka barbaraha halka Raheem Sterling uu indhaha caalamka ku qaday goolka guusha ee ay Man City ka soo heshay Schalke xili ay xataa babraro quus ka taagnayd ayay Sane iyo Sterling xaalada badaleen.\nDaqiiqadii 18 aad Manchester City ayaa la timid goolka furitaanka kadib markii uu Sergio Aguero halkiisa ka sii watay gool dhalintii cajiibka ahaa ee uu ku soo jiray wuxuuna caawin ka helay David Silva iyada oo ciyaartu noqotay 1-0 ay Man City hogaanka ciyaarta kula wareegtay.\nDaqiiqadii 38 aad Schalke ayaa ciyaarta dib ugu soo laabtay kadib markii rekoodhe lagu abaal mariyay iyada oo Otamendi kaadhka digniinta ah lagu siiyay isaga oo gacan u adeegsaday kubbada waxaana lagu go’aamiyay rekoodhahan muuqaal caawiyaah garsoorka VAR, waxaana Schalke goolka barbaraha u keenay N. Bentaleb kaas oo ciyaarta ka dhigay barbaro 1-1 ah.\nDaqiiqadii 43 aad Schalke ayaa rekoodhihii labaad lagu abaal mariyay waxaana markan kaadhka digniinta ah iyo rekoodhe lagu ciqaabay Fernandinho oo qalad ku galay Salif Sane waxaana goolka labaad ee Schalke goolkan ku dhaliyay isla N. Bentaleb kaas oo ciyaarta ka dhigay 2-1 ay Schalke dhinaca kale ugu dhigtay ciyaartii ay Man City hogaanka kaga hor martay.\nQaybtii hore ee ciyaarta ayaa ahayd mid xamaasad badan isla markaana uu saamayn ku yeeshay muuqaal caawiyaha garsoorka VAR laakiin jamaahiirta Man City ayaan ku faraxsanayn VAR iyo sida uu ciyaarta saamayn ugu yeeshay.\nQaybtii hore ee ciyaarta ayaa lagu kala nastay 2-1 ay Schalke hogaanka ciyaarta ku haysay laakiin Man City ayaa ahayd kooxda inta badan ciyaarta soo maamulaysay.\nMarkii layskugu soo laabtay qaybtii labaad ee ciyaarta ayay Manchester City dagaal wayn ugu jirtay sidii ay ciyaarta ugu soo laaban lahayd ee ay marka hore u keensan lahayd goolka barbaraha.\nLaakiin Schalke ayaa bilawday in ay si xoogan ugu dagaalanto in ay natiijada ciyaarta ilaashato si ayna Man City u siin fursad ay ciyaarta markooda ugu soo laabtaan.\nDaqiiqadii 68 aad xaalada Man Ciy ayaa musiibo isku sii badashay kadib markii kaadhka labaad ee digniinta ah iyo kaadhka cas laysku raaciyay Nicolás Otamendi kaas oo hore kaadhka digniinta ah ugu qaatay rekoodhihii Schalke lagu abaal mariyay waxaana City lagu soo yareeyay 10 ciyaartoy iyada oo gool hogaanka looga hayay.\nDaqiiqadii 85 aad Alla Muxuu Gool Ahaa! Manchester City oo ku dhaw in ay ka quusato goolka barbaraha ayuu Leroy Sane soo tuuray kubbad laaga xorta ah oo kooxdiisa loo dhigay meel 30 yards u jirtay goolka Schalke laakiin Sane ayaa awooday in uu darbo cajiib ah ku garaacay Fahrmann kaas oo awoodi waayay in uu wax badbaadin ah sameeyo.\nManchester City oo toban ciyaartoy ahayd ayaa awooday in ay ciyaarta markeeda ku soo laabto iyada oo natiijadu noqotay barbaro 2-2 ah waxaana gool cajiib ah Man City barbaraha ugu keenay Sane oo Guardiola ka dul qaaday culayskii haystay.\nDaqiiqadii 90 aad Alla maxay waali ahayd!! Manchester City oo toban ciyaartoy ahayd isla markaana daqiiqadii 84 aad quus taagnayd ayaa heshay goolkeeda saddexaad ee ay gabi ahaanaba dhinaca kale ugu dhigtay natiijadii ciyaarta ee goolka looga hogaaminayay waxaana goolka saddexaad ee City dhaliyay Raheem Sterling oo gool caawin si toos ah uga helay Ederson Moraes wuxuuna ciyaarta ka dhigay 3-2 ay Man City hogaanka ku soo ceshatay.\nRiix 2 si aad kulanka Atletico Madrid iyo Juventus u akhrisato.


AKHRISO: War-murtiyeedka Shirkii Madaxda Galmudug iyo Puntland & Qodobbadii ka soo baxay | HalQaran.com\nHome Wararka Maanta AKHRISO: War-murtiyeedka Shirkii Madaxda Galmudug iyo Puntland & Qodobbadii ka soo...\nGaalkacyo (Halqaran.com) – Madaxda maamul goboleedyada Galmudug iyo Puntland oo shir muddo labo maalin ah uga socda magaalada Gaalkacyo ee xarunta gobolka Mudug ayaa waxaa laga soo saaray qodobbo ay ka mid ahaayeen iskaashi la xiriira dhinaca amniga.\nWasiirka Amniga maamulka Galmudug, Axmed Macalin Fiqi ayaa sheegay in labada maamul ay isla garteen ilaalinta iyo xoojinta Midnimada Soomaaliyeed iyo hirgelinta nidaamka Federaalka.\nWaxay kaloo isku raaceen, dhinaca Amniga iyo howlgallada ka dhanka ah Al-Shabaab si gaar ah amniga deegaannada Gobolka Mudug oo mararka qaar ay weeraro kala duwan ka fuliyaan Al-Shabaab.\nGalmudug iyo Puntland oo wada maamulada magaalada Gaalkacyo ayaa waxaa mararka qaar ka dhaca falal amni darro, iyada oo dhawaan weerar ismiidaamin ahaa lagu dilay Guddoomiyihii Gobolka Mudug ee Puntland AUN Axmed Muuse Nuur Yare.\nIskaashiga Galmudug iyo Puntland


EU oo go'aansatay in la sumadeeyo alaabooyinka Israa'iil qaarkood - Radio Sweden Somali - Raadiyaha Iswiidhen | Sveriges Radio\nEU oo go'aansatay in la sumadeeyo alaabooyinka Israa'iil qaarkood\nLa daabacay måndag 30 november 2015 kl 17.01\nLöfven: Waa go'aan aannu ayid-sannahey\nMadaxa dawladda Stefan Löfven. Sawirle: Claudio Bresciani/TT\nIsraa’iil ayaa ku dhawaaqaday in aanay doonayn in EU xubin ka sii ahaato waanwaanta wada-hadallada nabadda ee u dhexeeya Israa’iil iyo Falastiin, middaasina oo ka dambeeysay kolkii ay EU go’aan ku gaartay in la sumadeeyo cunnada Israa’iil dibadda u soo dhoofiso ee laga beero carriga laga haysto Falastiin.\nWaannu la qabnaa sumadeeyntaa. Waxaannu aamin-sannahey inay muhiimad ku fadhido in falkaa lagu tallaabsado maadaama uu dhulkaasi yahay mid xoog lagu qabsaday. Macaamiishu markaa go’aan ha ka gaaraan siday ka yeeli lahaayeen, sida uu sheegay madaxa daladda Sweden Stefan Löfven kadib markii uu madaxa dawladda Israa’iil Netanyahu uu ku dhawaaqay in dalkiisu illaa hadda xiriirka u jarayo dhammaan hayadaha EU ee ku shaqada lahaa waanwaanta nabadeed ee u socday Falastiin iyo Israa’iil.\n11-kii bishii noveembar ayay ahayd kolkii EU go’aan ku gaartay in la sumadeeyo alaabooyinka lagu beero carriga Falastiin xoogga looga haysto ee Qaza iyo bariga Yerusalaam iyo buuraha Golan, iyadoona aan iminka khamriga wain-ta ee laga sameeyo canabka lagu beero buuraha Golan ee dalkan Sweden lagu iibiyo lagu sumadeeyn karin in Israa’iil lagu keeney ama lagu sameeyey MADE IN ISRAEL.\nIyadoona ay dawladda Israa’iil dhaleeceeyn dusha uga tuurtay go’aanka EU-du gaareen, middaasina looga cabsi qabo inay tallaabadaasi hor-seedi karto in alaabooyin kale ee dalka Israa’iil lagu sancadeeyey lagu soo rogo cuna-qabatayn.\nHase yeeshee xitaa haddii go’aanka Israa’iil dawladdeedu ay qaadatay uu saameeyn ku yeelan karo wada-hadalka nabadeed iyo in aanu dalkan Sweden qayb ka noqon karin, haddana uu madaxa dawladda Sweden Stefan Löfven uu go’aankaa uu ku dheggan yahay go’aanka sumadeeynta alaabooyinkaasi:\n- Waxaan rajeeyn in dawladda Israa’iil ay dib arrinkaa uga fiirsato, waayo waa muhiim in la soo cusbooneeysiiyo wada-hadalkii nabadeed. Midda aannu dooneyno waxay tahay in Israa’iil iyo Falastiin-ba ku wada noolaadaan nabad iyo deris-nimo wanaag. Waana mid qiime ku fadhida in la sumadeeyo dhammaan alaabooyinka laga soo saaro dhulka xoogga lagu haysto.


Saraakiil ka tirsan Shabaab oo duqeyn lagu khaarijiyey - Caasimada Online\nHome Warar Saraakiil ka tirsan Shabaab oo duqeyn lagu khaarijiyey\nSaraakiil ka tirsan Shabaab oo duqeyn lagu khaarijiyey\nKismaayo (Caasimada Online) – Dowladda federaalka ah ee Soomaaliya ayaa faahin faahin dheeraad ah ka bixisay howl-gal ay si wadajir ah u fuliyeen ciidamada sida gaarka ah u tababaran ee Danab iyo diyaaradaha Mareykanka, kaasoo ka dhacay Jubada Hoose.\nWarsaxaafadeedka ka soo baxay dowladda Soomaaliya ayaa waxaa lagu sheegay in duaqeyntaasi ay ka dhacday agagaarka degmada Jamaame iyo Dab Shiniile, isla markaana lala beegsaday xubno ka tirsanaa dagaalyahanada kooxda Al-Shabaab.\nSidoo kale qoraalka ayaa lagu sheegay in weerarkaas lagu dilay 3 sarkaal oo ka tirsanaa Al-Shabaab, una qaabilsanaa fududeynta miinooyinka iyo qorista maleeshiyaadka.\nWararka ayaa intaasi ku sii daraya in duqeyntan lagu dilay Suldaankii Beesha Habar Gidir oo ay horay u caleema saartay Al-Shabaab, kadib munaasabad ka dhacday Jubooyinka.\nDhanka kale ma jiro illaa iyo hadda wax hadal ah oo ka soo baxay Al-Shabaab oo ku aadan weerarkaasi iyo khasaaraha rasmiga ah ee kasoo gaaray.\nTan & markii la guda-galay sanadkan cusub ee 2021-ka Mareykanka ayaa ina ka badan shan weerar ka kala fuliyey gobollada Shabeelaha Hoose, Baay, Bakool iyo Jubbooyinka.


Ogaden News Agency (ONA) – Suxufiyinti Ree Sweden oo Sanad Xabsigodu marayo Warqadna soo qoray\nSuxufiyinti Ree Sweden oo Sanad Xabsigodu marayo Warqadna soo qoray\nWariyaashi Ree Sweden ee sida sharcidarada ah kaligi taliye Zewi ugu xukumay xabsiga 11 sanoo ah madama ay Ogadeniya rabeen inay kawaramaan, ayaa waxa ay soo direen warqad ay kaga hadlayaan xaaladooda midaas oo ay usoo dhiibeen Diblamaasiyiin kasocda Safaarada Sweden.\nWariyaasha ayaa ku tilmaamay mudada sanadka ah ee Xabsiga ay ku jireen Sanadkii ugu dheeri badnaa noloshooda ay soo mareen. Waalidka labada wariye mid kamid ah ayaa saxaafada u sheegtay inaysan ku fakareyn xabsigooda innuu saas u dheeran doono iyo waqtiga xabsiga lagasii deyn doono toona.\nLabada Wariye ayaa waxa laga soo qabtay Dhulka Ogadeniya taariikhdu markay aheyd 1 July 2011 waxaana sanad kaamil ah u buuxsamaya Maalinimada Axada ee fooda innagu soo heysa oo ah 1 July 2012.\nMudadaas ay xabsiga ku jireen waxa kadibmarki sida sharcidarada ah loo xukumay saxaafada caalamka aad uga hadashay wariyasha danbiga aysan laheyn lasaaray. Zenawi oo beenale ah ayaa sheegay in haddii ay cafis dalbadaan lasii deyn doono balse taas kaligi taliye Zenawi waa oofin wayay kadib markii labada wariye ay qirteen in dhulka Ogadeniya ay kuso galeen Visa la’aan balse wax argagaxiso laxidhiidha aysan ka fulin dhulka Ogadeniya. Sanadkan horaantiisi ayaa labada wariye waxay cafis weydiisteen in loo fidiyo..midaas oo illaa hada laga hoos qaadin.\nWaxana gumeysiga Ethiopia kaligi taliye Zenawi uu raba in qofkasta oo isku daya innuu shacabka Ogadeniya xaladisa ka waramo uu ciqaab dheer mariyo isaga oo ka hortagaya in la oggaado halganka shacabka Ogadeniya iyo xasuuqa uu ka geysto dhulka Ogadeniya.\nShacabka ree Sweden ayaa arrintaas aad uga horyimid oo calanka Ogadeniya iyaga oo babinaya u sheegay Zenawi innuusan ku guleysaneyn cabudhinta uu suxufiyinta ree sweden u geystay iyo xasuqa uu ku hayo Shacabka Ogadeniya. Sida sawirka kore ka muuqda waa shacab kamid ah ree Sweden oo marki u horeysay calanka Ogadeniya bartay taagrona u muujiyay shacabka dhiban ee somalida Ogadneiya.


Akhriso Xeerka: 4 Murashax Oo U Gudbi Doonta Wareegga 2aad, Haddii Aan Tanaasul Dhicin – Goobjoog News\nAkhriso Xeerka: 4 Murashax Oo U Gudbi Doonta Wareegga 2aad, Haddii Aan Tanaasul Dhicin\nWaxaa socda tirinta codadka wareegga 1aad ee doorashada guddoomiyaha 1aad iyo 2aad ee golaha shacabka, Wareegga 2aad, waxaa u gudbaya 4 murashax ee hela codadka ugu badan waa haddii aaney dhicin tanaasulaad, oo markaas waxaa loo gudbayaa si toos ah wareegga 3aad.\nHalkan ka akhri, Shuruudda guddiga doorashada:\nMurashax walba oo u tartamaya guddoomiyenimada labada aqal midkood waa in uu bixiyaa US$ 15,000/- Ku Xigeennada US% 10,000 curraar ah oo aan dib loo celineyn, laguna shubayo xisaabta socota ee baarlamaanka ku leeyahay bangiga dhexe.\nSi waafaqsan qodobka 65(4) ee dastuurka, wareega koobaad waxaa jagada guddoomiyaha golaha shacabka ama guddoomiyaha aqalka sare ku guuleysanaya murashaxii hela ugu yaraan aqlabiyadda(50%+1) tirada guud ee xubnaha golaha. Haddii murashax uu heli waaya aqlabiyadaas, waxaa loo gudbayaa codeynta wareegga labaad.\nDoorashada wareegga 2aad, waxaa u gudbaya oo keliya 4-ta musharax oo wareegga 1aad helay cododka ugu badan, haddii uu muarshaxiinta helaan codod isla eg, iyaga waxaa ay xaq u leeyihiin in ay u gudbaan wareegga 2aad, murashaxii hela ugu yaraan aqlabiyadda boqolkiiba konton iyo hal(50%+1) tirada guud ee xubnaha golaha ayaa ku guuleysanaya guddoomiyenimada. Haddii murashaxna midkood helin aqlabiyadaas, waxaa loo gudbayaa codeynta wareegga 3aad.\nWiyefq ezmuac Sale cialis cialis super active\nLhirmo kdrxgg Sale viagra how much does cialis cost\nKbewqa bwmpas Brand viagra cost of cialis\nZxoebu vmbouc canada online pharmacy Wuusl


Shabaab oo Weeraray Saldhig Kenya ku Yaal | shumis.net\nHome » News » Shabaab oo Weeraray Saldhig Kenya ku Yaal\nShabaab oo Weeraray Saldhig Kenya ku Yaal\nMaleeshiyo hubeysan oo ka tirsan kooxda Al shabaab ayaa xalay saqdii dhexe abaaro 1:30kii habeenimo weerar culus ku qaaday saldhiga ay Ciidamada booliska Kenya ku leeyihiin deegaanka Diif ee Kenya.\nGoobjoogayaal ku sugan Diif ayaa VOA u xaqiijiyey in Ciidamadii booliska ee ku sugnaa saldhiga la weeraray ay markii hore iska caabiyeen maleeshiyadii soo weerartay inkastoo markii dambe weerar rogaal celi ah ay Maleeshiyaadka Al shabaab gudaha ugu galeen saldhiga, ciidamadiina booliska ahaana ay u baneeyeen.\nIlaa hadda si rasmi ah looma oga khasaaraha ka dhashay dagaalka ay maleeshiyaadka Al shabaab xalay ku qaadeen saldhiga ciidamada booliska ee deegaanka Diif, hasayeeshee dadka deegaanka ayaa xaqiijiyay inay jiraan tiro askar ah oo ciidamada Kenya ka tirsani ay ku dhaawacmeen dagaalka.\nWarar lagu kalsoonyahay oo aan ka helnay dadka deegaanka Diif ayaa xaqiijinaya in Maleeshiyaadka Al shabaab oo muddo saacado ah gacanta ku hayay saldhiga booliska ay markii dambe qaateen agab isugu jira Teendhooyinka ciidamada iyo qalab ciidan.\nWarbaahinta madaxa banaan ee Keneya ayaa baahisay in Maleeshiyaadkii weerarka soo qaaday ay saldhiga ka qaateen hub tiro badan oo ay lahaayeen ciidamadii saldhiga ku sugnaa.\nTitle: Shabaab oo Weeraray Saldhig Kenya ku Yaal


SomaliaReport: Kenya: Balanqaadday La Dagaalanka Al Shabaab\nRa’iisal wasaaraha dawladda ku meel gaadh ah ee Soomaaliya, mudane Maxamed C/laahi Farmaajo oo kulan la soo qaatay dhiggiisa dalka Kenya, ayaa khamiistii sheegay inay dawladda Kenya ka go’an tahay inay ka taageerto la dagaalanka xoogagga islaamiyiinta. “Waxaan isku af garanay inaan si wada jir ah uga guulaysano kuwa ka soo horjeeda nabadda iyo horumarka dalka Soomaaliya ee doonaya inay dawladdeena burburiyaan”.. wuxuu intaa raaciyey mudane Farmaajo “ Xoogaggeenu waxay u dagaalamayaan inay xoreeyaan magaalooyinka, dawladad kenyana hadafkeenaas ayey nagu garab taagan tahay”.\nCiidamada soomaaliyeed ee lagu soo tababaray dalka Kenya ayaa dhanka xuduudda dagaal kula jira Al-Shabaab, iyada oo la isla dhex marayo inay ciidamada Kenya ay weerar dhanka xuduudda ah ay gaysteen. warkan ayaanse wali sugnayn. Farmaajo oo diiday in wax su’aal ah laga waydiiyo kulankii isaga iyo Raila Odinga oo socday muddo ah 2 saacadood ayaa sheegay inay isla soo qaadeen qorshaha UN.ta ee ku aaddan Kalfadhiga nabadda ee ka dhacaya Nairobi bishan April 12 ilaa iyo 13-keeda. Shirkan ayaa sababay khilaaf xooggan ka dib markuu Farmaajo sheegay inaysan dawladda ku meel gaadhka ahi ka qayb qaadan doonin.\n“Waxaan horay u soo aragnay shirar nabadeedyo badan oo ka dhacay dibadda waddanka, mana aysan keenin isbeddelo iyo natiijooyin” ayuu yidhi ra’iisal wasaaruhu. Wuxuuna intaa daba dhigay “ Ma aha inay shirarku isu keenayaan soomaali oo dhan, Dadka soomaaliyeed waa inay ogaadaan in mustaqbalkoodu uu gacantooda ku jiro”. Maanta galinkii hore ayuu wakiilka khaaska ah ee arimaha soomaaliya u qaabilsan xoghaya UN-ta, Augustine Mahiga sheegay inuu shirku sidii loo qorsheeyey u socon doono iayada oo ay ururada bulshada iyo shacabkuba ay isugu soo baxeen dibadbaxyo laga soo horjeedo meesha lagu qabanayo shirka.\nQaaddicidda shirkan ee dawladda ku meel gaadhka ah ayaa ku soo beegmaya xilli uu xidhiidhkooda UN.ta sii khadhaadhaanayo ka dib markii eedaymo culusi ka yimaaddeen go’aanka muddo kordhinta ee golaha baarlamanka iyo wasiirada, kaas oo ku ekaa bisga Aug. ee foodda inagu soo haysa. Maadaama Mahiga ka hor yimid talaabadan ayey taasi keentay inay dawladda ku meel gadhka ahi u diidday laba sarkaal oo ka socday hay’adda xuquuqda aadamaha inay soo galaan dalka, halka Ra’iisal wasaaraha dawladda ku meel gaadhka ah mudane Farmaajo uu ugu baaqay in xarumaha iyo xafiisyada UN-ta ee Nairobi ku yaal loo soo raro Muqdisho.


Sawirro: Dowladda oo dib u howlgalisay Shabakadda Hindisaha Daahfurnaanta Dowladda – Kismaayo24 News Agency\nSawirro: Dowladda oo dib u howlgalisay Shabakadda Hindisaha Daahfurnaanta Dowladda\nby admin 22nd May 2018 019\nDib u Howlgalinta Shabakadda Hindisaha Daahfurnaanta Dowladda OGI (Open Government Initiative) ayaa ah mid lagu so bandhigayo xogta shaqo iyo waxqabadka wasaaradaha dowladda,kaasi oo loogu talagalay in bulshada loo soo bandhigo,sida waxqabadka qaab dhismeedka sharciyada Shaqalaha, Mashaariicda iyo Macluumaadyo kale oo ay bulshada u hayaan hay’adaha dowladda.\nUjeedada barnaamijka oo ay soo qaban qaabisay Wasaaradda Warfaafinta Dhaqanka iyo Dalxiiska Xukuumadda Soomaaliya ayaa la xiriirta islaxisaabtanka shacabka iyo hay’adaha dowladda,si loo abuuro jawi wadashaqeeneed ee dhexmara labada dhinac.\nAgaasimaha Guud Wasaradda Warfaafinta C/raxmaan Sheekh Yuusuf Al-cadaala ayaa sharaxay Ahmiyadda dib u howlgalinta shabakadan Hindisaha Dahfurnaanta Dowladda OGI ,iyadoo ay ka qeybgaleeen wasiirro ka tirsan Xukuumadda Soomaaliya iyo madax kala duwan oo ka kala socoday wasaaradaha iyo qeybaha bulshada.\n“Marka koowaad barnaamijka waxaa loo baahday markii la dersay baahiyaha loo qabo in uu jiro farqi u dhexeeya dowladda iyo shacabka,taasi oo ku saabsan in shacabku ay ogaadaan waxyaabaha ay dowladooda u hayso waa taasi barnaamijkan ahmiyadiisa”. Ayuu yiri Agaasime Cadaala.\nSiihayaha Wasiirka warfaafinta ahna Wasiir kuxigeenka Wasaaradda Xildhibaan C/raxmaan Iidaan Yoonis oo si rasmi ah u daah-furay shabakaddan ayaa sheegay in lagu so bandhigi doono waxqabadka dowladda.\n“Waxaa lagu soo bandhigi doonaan xogaha kala duwan sida siyaasadda,amniga dhaqaalaah,Miisaaniyadda Sharciyada,si ay halkaasi ugala socdaan macluumaadyada hay’adaha dowladda,Dowladda Soomaaliya ayaa waxaa ay abuuraysaa jawi isla xisaabtan dowladda iyo Shacabka ah’. Ayuu yiri Wasiir Iidaan.\nC/llaahi Xaamud Maxamed Wasiiru dowlaha Xafiiska Raiisul Wasaaraha ayaa tilmaamay muhiimadda laga leeyahay arrintan oo ay hirgelisay Xukuumadda Soomaaliya.\n“Hadii shacabka aanay waxba ka ogayn wixii dowladdu ay u qabanaysa,ama ay qabanayso wasaaradda diinta, Beeraha ama Gargaarka iyo wasaaradaha kale, marka hadii qofku aan waxba la socon wax fikrad ah ka ma haysan karo, aduunyada dhan ayaya ka jirtaa”. Ayuu yiri Wasiiru Dowlaha Xafiisa R/wasaaraha Xaamud.\nWasiirka Shaqada iyo arrimaha bulshada Xukuumadda Soomaaliya Saalax Axmed Jaamac ayaa faah faahiyay shaqooyinka muhiimka ah oo ay dowladda u hayso shacabka.\n“Xili oo muhiim ah oo xasaasi ah ayaan ku guda jirnaa xagga guud ahaan hanaanka geedi socoda dowladnimo,waxaa ay dowladda Soomaaliya ay haysaa howlo muhiim u ah dalka oo masiiri ah,waxaana kamid ah howlahaasi dib u eegista iyo dhameystirka Dastuurka”. Ayuu yiri Wasiir Saalax.\nQorshahan Shanakadda OGI ayaa qeyb ka ah dadaallo dowladda Soomaaliya ay ku doonayso in ay ku abuurto jawi wadashqeyneed iyo isla xisaabtan dhexmara hay’adaha Dowladda iyo shacabka ay u adeegayaan.\nGuddoomiye Eng. Yarisow ayaa sheegay in khasaare gaaraya $35 Million oo dollar uu geysteeen Roobabkii mahiigaanka ee ka da’ay Muqdisho\nAkhriso: Maamulka Puntland oo Awaamiir kusoo rogtay Gaadiidka Isaga kala goosha Magaallooyinka Garoowe iyo Laas-caanood.\nSawirro: Wasiir maryan qaasim iyo wafdi ka socda dowladda qadar oo maanta gaaray magaalada….\nTifaftiraha K24 9th April 2017\nWARBIXIN: Baarlamanka Jubbaland Oo Fadhigoodii 16aad Kaga Doodey Arimo Muhiim Ah Oo Ku Saabsan………………………….(Warbixintan Oo Faahfaahsan Muqaal-na Wadata Ayaan Idin Wadnaa)\nTifaftiraha K24 2nd September 2016\nTOP NEWS: Akhriso Qasaaraha ka dhashay Weerarkii Hotel Ambassador oo weli socda+ Sawirro Hor dhac ah oo aan ka helnay\nTifaftiraha K24 1st June 2016


Antoine Griezmann oo ku guuleystay abaal-marinta ciyaaryahankii ugu wanaagsanaa Faransiiska sanadka 2016 – Gool FM\nAntoine Griezmann oo ku guuleystay abaal-marinta ciyaaryahankii ugu wanaagsanaa Faransiiska sanadka 2016\nHaaruun December 19, 2016\n(Madrid) 20 Dis 2016 – Weeraryahanka kooxda kubadda cagta ee Atlético de Madrid iyo xulka qaranka Faransiiska ee Antoine Griezmann ayaa loo magacaabay ciyaaryahankii ugu wanaagsanaa Faransiiska sanadka 2016 ‘Best French footballer of 2016’, waxaana abaal-marintaasi bixisay jariiradda France Football magazine.\nGriezmann oo 25 sano jir ah ayaa helay codadkii ugu badnaa ee lagu bixinayey abaal-marintan la magac baxday Joueur Français de l’année 2016, waxaana abaal-marintan haystay oo sanadkii hore ku guuleystay ciyaaryahanka kooxda Paris Saint-Germain ee Blaise Matuidi.\nWaxa uu abaal-marintan Griezmann ku garaacay rag caan ah sida xiddiga ugu qaalisan kubadda cagta ee u safta kooxda Manchester United Paul Pogba iyo dhaliyaha kooxda Real Madrid ee Karim Benzema.\nInuu abaal-marintan ku guuleysto Griezmann waxyaabaha u suuro galiyey waxaa ka mid ah, isagoo noqday laacibkii ugu fiicnaa tartankii qarammada Yurub 2016 ee laga qaaday dalkiisa Faransiiska, inuu kooxdiisa Atleico Madrid keenay kama dambaysta tartanka Champions League iyo isagoo sidoo kale ka mid noqday xiddigaha ugu fiicnaa La Ligaha Spain.\nAbaal-marintan ragga horay ugu guuleystay waxaa ka mid ah Michel Platini, Zinedine Zidane, Thierry Henry, Franck Ribéry iyo Karim Benzema.\nKooxdii u baahan kaalinta koowaad ee Premier League sow Kanté ha qaadato maaha?!\nEPL: Kooxda Liverpool oo ku soo laabatay kaalinta labaad ee horyaalka, kaddib guul ay waqtigii dhimashada ka gaartay Everton… + SAWIRRO


Madaxda ugu sareysa ee Wasaarada Arrimaha dibada oo isku khilaafey 15 Deeq Waxbarasho oo Shiinuhu ugu deeqday Ardeyda Soomaaliyeed – idalenews.com\nMadaxda ugu sareysa ee Wasaarada Arrimaha dibada oo isku khilaafey 15 Deeq Waxbarasho oo Shiinuhu ugu deeqday Ardeyda Soomaaliyeed\nWasiirka Arrimaha dibadda Fowsiyo Yuusuf Xaaji Aadan iyo Wasiiru Dowlaha Wasaaradda Arrimaha dibadda Max’ed Nuur Gacal oo wasiirada saaxiibada dhow la ah madaxweyne Xasan Sheekh ayaa khilaaf uu soo kala dhex galay.\nKhilaafkaan ayaa la sheegay in uu ka dhashay kadib markii ay ku murmeen ilaa tiro 15 Minxo ama deeq waxbarasho dibadda ah oo ka timid dalka China taasoo ku timid safar wasiirada Fowsiyo ay dhowaan ku tagtey dalkaasi.\n15 ka ayaa la sheegay in 5 ka mid ah la siiyay Waqooyiga ama Maamulka loo yaqaanno Soomaaliland oo ay ka soo jeedo Fowsiyo Yuusuf Xaaji Aadan halka 10 ka kalana la siiyay Soomaaliya inteeda kale.\n10 ka Soomaaliya inteeda kale ama Koofurta la siiyay ayaa la sheegay in uu ku jiro Wiil uu dhalay Wasiiru dowlaha Arrimaha dibadda Xukuumadda Soomaaliya.\nWaxaa kaloo labada dhinac horay ay ugu muran sanaayeen Safiiro dibadda loo Magacaabay oo intooda badan uu soo diyaariyay Wasiiru dowlaha Madaxtooyada ,Golaha Xukuumaddana la mariyay , Madaxweynuhuna uu qalinka ku duugay kuwaasi oo aaney ka war qabin dhammaan Fowsiyo\nKhilaaf gacanta la isula tagey oo shirkada SKA iyo Favori ku dhex marey gudaha garoonka Muqdisho, R/W Saacid oo garoonka u yimid xalintooda\nWadaad caan ah oo Lagu Dilay Magaalada Mombasa iyo Rabshado ka Socda Maanta Oo jimce ah.


Midowga Yurub iyo Garmalka oo dayactiraya wadada Galkacyo-Garowe – Radio Dalsan FM 91.5 MHz | Warar Sugan | Somalia News\nMidowga Yurub iyo Garmalka oo dayactiraya wadada Galkacyo-Garowe\nMaanta, Safiirka Midowga Yurub, Michele Cervone d’Urso iyo Safiirka Garmalka Andreas Peschke ayagoo uu la jiro Madaxweynaha Puntland Mudane Cabdiweli Maxamed Ali (Gaas) waxay daah-fureen “,mashruuca dayactirk Wadooyinka ee is-wadka leh” ee looga gol leeyahay in lagu dayactiro Jidka “Garowe – Galkacyo”.\nMidowga Yurub wuxuu bixinayaa 17.75 milyan yuro Garmalkane 3 milyan kalee yuro iyadoo la siinayo hay’ada Deutsche Gesellschaft für Internationale Zusammenarbeit (GIZ) si ay u fulisaa mashruuca oo qayb ka ah Heshiiska Cusub (New Deal Compact) kaasoo muhim u ah horumarinta dhaqaalaha Puntland. Run ahaati, wadada Garowe – Galkacyo waxay muhim u tahay dhaqashada iyo dhoofka xoolaha ee Dekeda Bosasso.\nBarnaamijku wuxuu maalgelin doonaa dayactirka qaybaha bur-bursan ee jidka iyo dhisidda dhismooyin lagu xakameeyo daadadka hubiyane biyo-xereenada bacdamaa uu jidku ay aad u wax yeeleyeen daadadki 2013ka. Sidoo kale, Mashruucu wuxuu siin doonaa taagyero siyaasadeed Hay’ada wadooyinka Puntland iyo Wasaarada Howlaha Guud ee Puntland iyo sidoo kale barnaamij dayactir sanadla ah caadi ah oo u saamaxaaya nadiifinta biya-shuurada iyo buundooyinka, nadiifinta buudooyin daadadka ka dib sida haaqidda iyo buuxinta boholaha. Waxaa dheer, Ku tabarasho goobta shaqo oo la siinaya si kor loogu qaado xirfada qadaraslaleyda deegaanka.\nLaba Safiirba waxay caddeyeen balan-qaadka xoogan ee Midowga Yurub iyo Garmalka ee ku aadan taagyeeridda Heshiiska Soomallieed (Somali Compact). Waxay ku nuux-nuuxsadeen in nabadda iyo xasiloonida siyaasadeed ay shuruudo hor dhac u yihiin soo kabashada dhaqaale. Madaxweyne Cabdiweli Maxamed (Gaas) wuxuu soo dhaweeyey tallaabdaan waan uga mahad celiyey Safiirada Peschke iyo Cervone d’Urso asagoo ka wakill ah shacabka Soomaaliyeed. (Dhammaad)\nEU and Germany rehabilitate Garowe-Galkacyo corridor\nMaareeye: “Mareykanka waxey horumarinayaan warbaahinta Soomaaliya.”


Wararka Maanta: Axad, Dec 16, 2012-Madaxweynaha Soomaaliya oo safarkiisii labaad ugu kicitimaya Jabuuti\nMadaxweyne Xasan Sheekh oo 10-kii Sepetmber ee sannadkan 2012 loo doortay madaxweynaha dowladda joogtada ah ee Soomaaliya ayaa wuxuu dhamaadkii bishii hore ku tagay dalka Jabuuti safarkiisii ugu horreeyay, isagoo halkaas kula kulmay madaxda dalkaas oo uu ku ammaanay inay gacan weyn siiyeen Soomaaliya.\n"Madaxweynaha iyo wafdi uu hoggaaminayo ayaa gallinka dambe ee maanta u ambabaxaya dalka Jabuuti, waxayna casuumaad ka heleen madaxweyaha dalka Jabuuti Ismaaciil Cumar Geelle," ayuu HOL u sheegay mas'uul ka tirsan madaxtooyada Soomaaliya.\nWafdiga madaxweynaha ayaa waxaa ka mid ah wasiirro iyo xubno baarlamaanka ka tirsan, wuxuuna safarkan noqonayaa kii afaraad oo uu madaxweynuhu dalka uga baxo tan iyo markii lasoo doortay xilka muddo hadda laga joogo toban toddobaad.\nDalka Jabuuti ayaa waxaa ka dhacaya xuska afartan guuradii kasoo wareegay markii la qoray afka Soomaaliga, waxaana halkaas lagu soo bandhigi doonaan buugaag ku qoran afka Soomaaliga, kuwaasoo qayb ka ah dadaal lagu xoojinayo qoraalka afka Soomaaliga.\nBooqashadan ayaa waxay kusoo beegmaysaa xilli tododbaadkii hore uu booqasho ku yimid Muqdisho guddoomiyaha baarlamaanka Jabuuti, Idiris Aarna'uut Cali iyo xubno ka tisran baarlamaanka Jabuuti, kuwaasoo kulammo la yeeshay madaxda dalka iyo xildhibaannada baarlamaanka.


Dowladda Itoobiya oo ka baxday heshiiskii Dekadda Berbera ee DPWorld - Wadani.com: All Somali News. Views and Analysis\nHome/Somali News/Dowladda Itoobiya oo ka baxday heshiiskii Dekadda Berbera ee DPWorld\nWarar lagu kalsoon yahay ayaa daaha ka rogay in Dawladda Itoobiya ay gabi ahaanba kalaabatay Saamigii 19%-ka ahaa ee ay ku lahayd Mashruuca maalgashi ee ay shirkadda Imaaraatiga ah ee Dp-World kula wareegtay Dekadda Magaaladda Berbera ee Somaliland.\nXogahan oo ay wadbaahintu ka heshay diblumaasiyiin ku sugan dalka iyo dabadiisa oo u dhuun-daloola arrimahan,ayaa tibaaxay in dawlada Itoobiya,ay gebi ahaan-ba ka noqotay saamigii 19% ah ee maalgashiga Marsadda,isla markaasna ay la baxday saamigaas ay ku lahayd maalgashiga Dekadda Berbera,waxaanay taas baddelkeeda ay door-biday inay iskugu lugga duwato dhankaa iyo Dekaddaha dalka Jabuuti ee ay hore u isticmaali jirtay iyo dekedo kale oo ay ka qorshaynayso Wadamada badaha ee Geeska kuyaala.\nGeesta kalene xoga ayaa intaas ku daray inay Itoobiya joojisay wax-yaabihii ay kale soo degi jirtay Magaalada Berbera,iyadoo aan dhawrkii bilood ee ugu dambeeyey isticmaalin Dekadda Berbera,haseyaashee xoggohan ayaan si rasmi ah u sheegin sababaha rasmiga ah ee ay Itoobiya uga noqotay saamigii ay ku lahayd maalgashiga marsada Berbera iyo sababaha ay u joojisay isticmaalkii Dekadda Berbera.\nDhinaca kale xiriirka saaxiibtinimo ee ka dhexeeya Xukuumadda Abiy iyo Dawladda Soomaaliya ayaa sii xoogaysanaya waxaana si weyn loo aanaynayaa in gaabis ay Itoobiya ku samaysay Xiriirkii Somaliland ay lahayd inuu yahay mid ay ku raaligalinayso Dawladda Farmaajo oo cadaadis diplomaasiyadeed ku haysa Somaliland.\nDeni oo dalbaday in Ciidanka Xoogga Dalka laga saaro Gobolka Gedo\nRW Rooble oo ku wajahan Garowe\nTaliyaha cusub ee qeybta 21aad oo la kulmay Ciidamada ku jira xeradaasi,Sawirro


Shiikh Maxamed Shible oo khudbadii ciida kaga hadlay arimo badan\nNovember 6, 2011 - Written by\nNairobi:-Sheikh Maxamuud Sh. Maxamed Shibli oo ka mid ah Culimada Soomaaliyeed ayaa maanta khudbadiisii ciidda uga hadlay 3 qolo oo baneysata dhiigga dadka Muslimiinta ah. Sh.Shibli oo maanta kumanaan dadweyne ah kula hadlayey fagaaraha Burhaan State ee magaalada Nairobi, khudbaddiisii Ciidda, ayaa sheegay in 3 qolo ay daadi yaan dhiigga dadka Muslimiinta ah, isagoona carrabka ku adkeeyey in sida maanta ay xurmada u leedahay oo kale uu dhiigga Muslimiintana xaaraan u yahay in la daadiyo.\nSheikha ayaa sheegay in ay jiraan qolyo dhiigga muslimiinta ku baneystay magaca la dagaalanka argagixisada, wuxuuna carrabka ku adkeeyey in qolyahaasi ay dhiig badan oo xaaraam ah, maal iyo sharafba ku baneysteen magacaas oo ka yimid waddamo gaalo ah oo dano kale leh. Shiikha ayaa sheegay in dhiigga dadka Muslimiinta ah uu xaaraan yahay, magac walba oo lala baxana uusan ku banaanaaneyn, wuxuuna dadka xusuusi yey inay Illaahay ka cabsadaan oo ilaaliyaan xormada dhiigga Muslimiinta.\nSheikha ayaa sheegay in sidoo kale ay jiraan qolyo dhiigga muslimiinta ku baneystay magac qabiil, isagoona intaas ku daray in sina ayan u banaaneyn in loo daadiyo dhiigga dadka Muslimiinta ah. Sheikha ayaa sheegay in qabyaalad u dagaalanka ay Soomaalidu mar labaad dib ugu laabatay, wuxuuna ka digay in dadka muslimiinta ah dhiiggooda loo daadiyo si macno la’aan ah.\nSheikha ayaa qoladan ku sheegay kuwa ku socda hawadooda, wuxuuna ku sheegay kuwa aan aqoonin cilmiga sharciga ah, isagoona carrabka ku adkeeyey in qolyahan ay dadka ku laayeen magac riddo oo qofkii ay wax kale isku qabtaan ku shaabadeeya gaalnimo, ka dibna dhiiggooda baneysta. Sheikha ayaa sheegay in dad badan oo hore saaxiibo u ahaa ay maanta is gaaleysiinayaan oo dhiiggooda baneysteen, wuxuuna intaas ku daray in maanta la wada arko in ciddii adduunyo iyo wax kale isku qabsataba ay isku xukumayaan gaalnimo ka dibna dhiiggooda baneysanayaan.\nUgu dambeyntii Sheikha ayaa sheegay in sina ayan u banaaneyn daadinta dhiigga Muslimiinta, wuxuuna ka digay in shaatiyo badan loo soo huwado si dadka loo laayo.Sheikha ayaa Muslimiinta ugu baaqay inay midoobaan, iskana ilaaliyaan waxyaabaha dhaawici kara Islaannimadooda, wuxuuna si weyn dadka ugu booriyey inay isu turaan oo iskaashadaan.\nGuud ahaan magaalada Nairobi ayaa waxaa maanta si weyn loogu soo baxay ciidda, waxaana maanta magaaladu aheyd mid isku waafaqday ciidul Adxaa oo maanta caalamka Islaamka looga dabaal dagayey.\nHalgan.net ayaa soo gudbin doonta khudbada Sh Maxamuud Shible hadii alle idmo.\ncabdallah abuu xamza\nNovember 7th, 2011 at 5:15 pm\nmaashaa allaah waa khudbo taabatay mawduuc loo baahnaa jzkumullaah reer halgan.net dedaalkiina dacwada.


Madaxweynaha dowlada federaalka Soomaaliya oo u safray Addis Ababa si uu uga qaybgalo shirka urur goboleedka IGAD - Puntland Mirror Believable Media Website\nHomeSomaliaMadaxweynaha dowlada federaalka Soomaaliya oo u safray Addis Ababa si uu uga qaybgalo shirka urur goboleedka IGAD\nAugust 5, 2016 Puntland Mirror Somalia 0\nMadaxweynaha dowlada federaalka Soomaaliya Xasan Shiikh Maxamuud.\nGarowe-(Puntland Mirror) Madaxweynaha dowlada federaalka Soomaaliya Xasan Shiikh Maxamuud ayaa maanta oo Jimce ah u safray magaalada Addis Ababa ee dalka Ethiopia.\nMadaxweynaha ayaa Addis Ababa kaga qaybgali doona shirka wadamada ku bahoobay urur goboleedka IGAD, oo maanta ka furmaya halkaas.\nDhanka kale, waxaa magaalada Muqdisho ka socda shirka madasha qaran oo u dhaxeeya hoggaamiyaasha dowlada federaalka Soomaaliya iyo maamul goboleedyada dalka.\nShirka ayaan wali heshiis laga gaarin, waxaana looga doodayaa qodobo ay ugu muhiimsanyihiin in la qeexo wakhtiga rasmiga ah ee la qabanayo doorashooyinka dalka.\nAugust 6, 2016 Soomaaliya oo martigelin doonta bisha September shir madaxeedka IGAD


Taliye ka tirsanaa Ciidanka Qaranka oo Qaramada Midoobay ku eedaysay inuu fududeeyey Hub Al-Shabaab uga soo degay Xiis iyo Jawaabta uu ka bixiyey - SomalilandPost\nHome News Taliye ka tirsanaa Ciidanka Qaranka oo Qaramada Midoobay ku eedaysay inuu fududeeyey...\nTaliye ka tirsanaa Ciidanka Qaranka oo Qaramada Midoobay ku eedaysay inuu fududeeyey Hub Al-Shabaab uga soo degay Xiis iyo Jawaabta uu ka bixiyey\nCeerigaabo (SLpost)- Taliyahii hore ee Ciidanka Qaranka gobolka Sanaag Muuse Jaamac Delef, ayaa gaashaanka ku dhuftay eedo lagu sheegay in xidhiidh ka dhexeeyo Maxamed Siciid Atom oo Al-Shabaab ka tirsan, kuna tilmaamay been-abuur ay faafiyeen Qolo uu sheegay inay ka soo jeedaan dhalasho ahaan dhinaca deegaannada Maamul-goboleedka Soomaaliyeed ee Puntland.\nWarbixin Guddiga Qaramada Midoobay u qaabbilsan ilaalinta Cuna-qabataynta Hubka Soomaaliya iyo Eretria soo saareen badhtamahii sannadkii tegay ayay ku eedeeyeen Taliyihii hore ee Ciidanka Qaranka Somaliland ee gobolka Sanaag Muuse Jaamac Delef inuu aqal Ceerigaabo ku yaal dhigay Hub ka soo degay magaalada Xiis oo Al-shabaab lahayd, hase-yeeshee, Dalaf waxa uu beeniyey eedayntaas oo uu ku tilmaamay mid been-abuur ah, isla markaana waxa uu ku dooday inaanu wakhtigaas joogin magaalada Ceerigaabo.\nWeriye Maxamuud Walaaleeye oo ka tirsan Wargeyska Himilo, ayaa Taliyaha wax ka weydiiyey jiritaanka Xogahaas la baahiyey, waxaanu Taliyuhu kaga jawaabay; “Eedahaas waxa qoray dad ceebayn wada, ninka la sheegayo ee Maxamed Siciid Atom, saddex sannadood ka hor ayuu Koonfur tegay, inkastoo aasaaskii jabhaddii ka dagaallantay Mijayahan uu nala shaqeyn jiray. Xilligaas Al-Shabaab muu ahayn, anigana qolada Majeerteen ee halkaas joogta maaddama aan ahaa Taliyihii hore ee Ciidanka Qaranka Sanaag, oo igula colloobay hawlahii aan kaga hortagayey dhaqdhaqaaqyadooda ayaa faafiyey, oo xitaa waxa ka hadlay Madaxweynahii hore ee Puntland Cabdiraxmaan Faroole.”\nMar uu Muuse Delef ka jawaabayey Hub la sheegay inuu sannadkii hore ka soo degay magaalo-xeebeedda Xiis ee gobolka Sanaag, oo Al-Shabaab lahayd, isaguna dhigay guri ku yaal magaaladda Ceerigaabo, sida lagu sheegay warbixinta, ayuu yidhi; “Warkaasi mid jir maaha, Hub Xiis ka soo degay ama aqal aan geeyey ma jiro, ninka la sheegay inaan xidhiidh leenahayna ma jiro. Xilliga ay sheegayaan inuu hubku soo degay ee January 2013, anigu ma joogin Ceerigaabo, intaan gobolka Sanaag joogay hub ayaa magaalada Xiis ka soo degay ma maqal.”\nSido kale, Dalaf oo ka jawaabayey maaddaama oo xilliga laga soo beddelay Ceerigaabo ay ahayd April, 20013, in wakhtiga hubku soo degay uu joogay Ceerigaabo, waxa uu yidhi; “January 2013, haddaan joogay, wax hub ah oo Xiis ka soo degay ma jiro. Sirdoonka iyo guud ahaan gobolka Sanaag iyo magaalada Ceerigaabo halla weydiiyo. Waa sheeko dacaayad ah oo qolada Puntland abuureen, kuna doonayeen inay anniga igu maagaan.”\nMar la weydiiyey in Maxamed Siciid Atom hore uga tirsanaa Ciidanka Qaranka Somaliland, sida la sheegey, ayuu Dalaf gebi ahaanba beeniyey, waxaanu ku jawaabay; “Ciidanka Qaranka kamuu tirsanayn. Jabhad aannu taageeri jirnay oo Mijayahan ka dagaallami jirtay ayuu ka tirsanaa. Waan qirsanahay inaan taageernay Jabhaddii Mijayahan oo Somaliland ka tirsan ka dagaallamaysay, Berigaana waxaan isku haynay Macdan Puntland doonaysay inay ka qoddo deegaanka. Saddex sannadood Atom ma joogin Galgala, Koonfur ayuu ku maqan yahay.”\nMuuse Jaamac Delef oo ka jawaabayey sida Somaliland uga diyaargaroobi karto halis kaga timaadda Malleeshiyaadka Al-Shabaab ee Buuraha Galgala, ayuu ku jawaabay; “Waa Suurtagal in Al-shabaab-ta lagu soo jebiyo Koonfur soo galaan Buuraha Galgala. Markaa, waa in Somaliland u diyaargarowdaa, oo wax layska weydiiyo. Ma aamminsani tabaha lagaga hortegi karo in Warbaahinta lagu qoro. Waa in guud ahaan Somaliland talo ka yeelato, qof kastoo talo ka bixin karana wax laga weydiiyo.”